H πόλη του σινεμά γιορτάζει 39 χρόνια | Η ΚΑΘΗΜΕΡΙΝΗ\n«Αλεπού»: χαρακτηριστική σκηνή από την ταινία μικρού μήκους της Ζακλίν Λέντζου. Αθήνα, καλοκαίρι. Υστερα από καβγά με τη μητέρα του, ο Στέφανος, ένας ατίθασος έφηβος, μένει σπίτι του με τα αδέρφια του και το άρρωστο σκυλί τους, τη Λούση. Κανείς τους δεν συνειδητοποιεί πως αυτή είναι η τελευταία ανάλαφρη ημέρα της ζωής τους.\n2 Οκτωβρίου, 2016 02.10.2016 • 14:53\nΕφθασα στη Δράμα την τέταρτη ημέρα του Φεστιβάλ Ταινιών Μικρού Μήκους λόγω ανειλημμένων υποχρεώσεων στην Αθήνα. Υστερα από μια περιπέτεια με τα ξενοδοχεία –συμβαίνουν αυτά όταν βρίσκεσαι καθυστερημένος σε μια μικρή επαρχιακή πόλη που για μία εβδομάδα γεμίζει ξαφνικά κόσμο– πήγα τρέχοντας στα γραφεία της διοργάνωσης, ίσα για να προλάβω τα Αίθρια Λογοτεχνικά Μεσημέρια. Δεν ήξερα την πόλη, προχωρούσα ρωτώντας τους περαστικούς, δεν είναι δα μεγάλη η Δράμα και το κέντρο της, ακόμη πιο μαζεμένο. Κάποιοι ήξεραν για τη διοργάνωση, αρκετοί με κοιτούσαν με απορία, προφανώς το Φεστιβάλ δεν ήταν το κέντρο της δικής τους ζωής.\nΤις επόμενες ημέρες, η αρχική εντύπωση επιβεβαιώθηκε, η πόλη περνά μεγάλες δυσκολίες: από τις πρώτες πανελλαδικά στην ανεργία, πέντε κινηματογράφοι λειτουργούσαν και έχει μείνει μόνον ένας κι αυτός στριμωγμένος· η γενιά των εικοσάρηδων φεύγει για σπουδές και όσοι δεν σπουδάζουν πηγαίνουν στη Γερμανία για να δουλέψουν στις επιχειρήσεις που τα σόγια τους, μετανάστες κι αυτοί της δεκαετίας του 1960, έχουν στήσει, η γενιά των τριαντάρηδων έχει την πόλη ως ενδιάμεσο σταθμό για τα πηγαινέλα της στον κόσμο.\n«Χριστούγεννα και Πάσχα πάω στο μπαρ και, από τους είκοσι παλιούς φίλους που βλέπω, η μία δουλεύει στο Μπρούκλιν, ο άλλος στο Κατάρ, στο Σέφιλντ, στο Μπορντό, στη Βαρκελώνη», λέει ο συγγραφέας Κυριάκος Συφιλτζόγλου, Δραμινός γέννημα-θρέμμα, βραβευμένος πρόσφατα από το διαδικτυακό περιοδικό « Ο αναγνώστης» για το ποιητικό βιβλίο του «Στο σπίτι του κρεμασμένου» (εκδ. Θράκα). Αλλά προτρέχω, δεν τον έχω γνωρίσει ακόμη, αυτό θα συμβεί δύο μέρες μετά.\nΤα Αίθρια Λογοτεχνικά Μεσημέρια, που επιμελείται και παρουσιάζει ο δημοσιογράφος-συγγραφέας Παύλος Μεθενίτης, είναι ένας θεσμός για το Φεστιβάλ και ανακατεύει ωραία τους προσκεκλημένους συγγραφείς με τους κινηματογραφιστές μέσα και έξω από τον χώρο του Αιθρίου, σε ενδιαφέρουσες συζητήσεις που ακούς αργότερα στα μεζεδοπωλεία στα Νερά της Αγίας Βαρβάρας. Στην πραγματικότητα, όλοι κάποια στιγμή της ημέρας περνούν από αυτό το πάρκο με τις υπόγειες πηγές, 60 στρέμματα φύσης μέσα σε μια τσιμεντένια πόλη, βόλτα δίπλα στις πάπιες, μαμάδες με τα παιδιά τους, ντόπιοι πιτσιρικάδες, ηλικιωμένοι επαναπατρισθέντες που παίζουν ντάμα μιλώντας ρωσικά, ποντιακά ή τουρκικά, νεαροί μικρομηκάδες στη βράση τους, οι καλεσμένοι συγγραφείς και οι Δραμινοί, που έχουν κι άλλες δουλειές να κάνουν, γι’ αυτό εγκαταλείπουν νωρίς τις παρέες.\nΟι προβολές των ταινιών του ελληνικού και διεθνούς διαγωνιστικού τμήματος ξεκινούν στις έξι το απόγευμα στον κινηματογράφο Ολύμπια –«στα Ολύμπια» που λένε εδώ- και τελειώνουν τα μεσάνυχτα. Οι βραδινές προβολές έχουν συνωστισμό και, αν θέλεις να βρεις θέση εκεί, πήγαινε νωρίτερα, συμβουλεύουν οι παλιοί και γνώστες. Η αίθουσα χωρά περίπου 120 άτομα. Ακόμη δεν έχουν βρεθεί τα χρήματα που χρειάζονται για τη μετατροπή της παλιάς τεράστιας καπναποθήκης της οδού Περδίκα, που έχει αγοράσει ο δήμος για πολιτιστικό κέντρο ώστε να στεγαστεί και το Φεστιβάλ εκεί. Οι ντόπιοι λένε ότι το στρίμωγμα τους αποθαρρύνει να μπουν στην αίθουσα. Αυτό και τα στενάχωρα θέματα των περισσότερων ταινιών, «πολλή μαυρίλα, γηρατειά, οικογενειακά προβλήματα, φτώχεια, λίγη κωμωδία δεν θα έβλαπτε», υποστηρίζουν.\nΤο Φεστιβάλ Ταινιών Μικρού Μήκους της Δράμας, που ξεκίνησε ως μια διοργάνωση της πολύ επιτυχημένης Κινηματογραφικής Λέσχης της πόλης, βρίσκεται ήδη στον 39ο χρόνο του, ενώ τα τελευταία 22 χρόνια είναι διεθνές. Είναι βεβαίως ιστορικό, μόνον που κάποιοι λένε ότι του χρειάζεται πια ανανέωση. Είναι το μεγαλύτερο στην Ελλάδα, που πλέον διαθέτει καμιά δεκαριά αντίστοιχα, νεότερα, μικρότερα, αλλά δυναμικά.\nΕχει την υποστήριξη της Fipresci (Διεθνής Ομοσπονδία Κριτικών Κινηματογράφου) και της Ευρωπαϊκής Ακαδημίας Κινηματογράφου (EFA), το βραβείο της οποίας έκανε τον Βούλγαρο σκηνοθέτη της ταινίας «Πεφταστέρι» (Shooting Star) να βάλει κλάματα χαράς. Λένε ότι θα μπορούσε να λάμπει στα Βαλκάνια με την πολύ ενδιαφέρουσα σύγχρονη κινηματογραφική παραγωγή, μολονότι η οικονομική κρίση έχει περιορίσει σημαντικά τον προϋπολογισμό του. Λένε ότι η απονομή αμέτρητων βραβείων που τελικά δεν αφήνει κανέναν παραπονεμένο, δεν βοηθά να ξεχωρίσουν όπως πρέπει οι καλύτερες και πληρέστερες καλλιτεχνικά ταινίες.\nΑπό τους κινηματογραφιστές που συμμετείχαν στο Φεστιβάλ δεν άκουσα παράπονα. Τουλάχιστον από εκείνους με τους οποίους μίλησα, επειδή τους ξεχώρισα για τη δουλειά τους. Μεροληπτικό; Οι σκηνοθέτες είπαν ότι οι ταινίες ανήκουν στους θεατές τους και αυτοί αποφασίζουν. Ολοι ήταν ευχαριστημένοι, επειδή, χάρη στη συμμετοχή τους, οι ταινίες τους θα προβληθούν στην Αθήνα (κινηματογράφος Τριανόν, 20-26/10) και στη συνέχεια θα ταξιδέψουν στην Ελλάδα. Επειδή ο θεσμός αναγνωρίζεται από διεθνείς καλλιτεχνικές ενώσεις, επειδή τους δίνει τη δυνατότητα μέσω του Market να επιλεγούν και για άλλα, μεγαλύτερα φεστιβάλ ανά τον κόσμο. Επειδή, όπως είπε ο Κώστας Γεραμπίνης, που με τον «Αόρατο» κέρδισε την Τιμητική Διάκριση Σεναρίου, «σε στηρίζει σε μια χώρα που σου λέει με κάθε τρόπο ότι είσαι τρελός που κάνεις σινεμά». Ο ίδιος θεωρεί μέντορά του τον σκηνοθέτη Γιάννη Οικονομίδη και είναι αλήθεια πως οι διάλογοί του –«το φόρτε μου», λέει– έχουν την αμεσότητα και την ειλικρίνεια εκείνου.\nΗ αεικίνητη Ζακλίν Λέντζου, της δικαίως βραβευμένης «Αλεπούς», που θύμωσε για τη διάκρισή της ως καλύτερη γυναικεία σκηνοθετική παρουσία και δήλωσε πως «δεν υπάρχει γυναικεία σκηνοθετική ματιά», αναφέρεται στον σεναριογράφο και συγγραφέα Νίκο Παναγιωτόπουλο με τον οποίο συνεργάζεται για την επόμενη ταινία της. Ο Αλέξανδρος Σκούρας, που πήρε άξια τον φετινό Χρυσό Διόνυσο με τον «Κύβο», θυμάται τον Σύλλα Τζουμέρκα, με τον οποίο ξεκίνησε τις σπουδές του στον κινηματογράφο.\nΣτη Δράμα έχεις την αίσθηση της συνέχειας και αντιλαμβάνεσαι πολλά για τον ελληνικό κινηματογράφο, τις αδυναμίες (το σενάριο, η τεχνική ανεπάρκεια, η θεματολογία που ρέπει σταθερά προς την σοβαροφάνεια και το ψυχόδραμα) και τα δυνατά του σημεία (φωτογραφία, ερμηνείες, νεανικό πάθος και επιμονή παρά τις δυσκολίες). Οι ταινίες μικρού μήκους είναι άσκηση για τους κινηματογραφιστές που θέλουν να εξελίξουν την τέχνη τους, να βρουν το προσωπικό τους ύφος, να πειραματιστούν και να αποκτήσουν εμπειρία. Για κάποιους από αυτούς αποτελούν τα πρώτα βήματα για τη μεγάλου μήκους και, ταυτόχρονα, για τους πιο έμπειρους και ταλαντούχους, η μικρού μήκους ταινία είναι μια αυτοτελής, ολοκληρωμένη κινηματογραφική προσπάθεια να αφηγηθείς μια ιστορία σε περιορισμένο χρόνο.\n«Να υπηρετείτε τα οράματά σας»\nΤυγχάνει και οι τρεις από τις προαναφερθείσες ταινίες, όπως και το «Νανούρισμα της Μαρίας» (Αργυρός Διόνυσος) αλλά και το «Πεφταστέρι» του Lyubo Yonchen, να έχουν διάρκεια 20 λεπτών και άνω. Σύμφωνα με τα διεθνή στάνταρντ θεωρούνται μεγάλες, και τα σημαντικά φεστιβάλ ταινιών μικρού μήκους παγκοσμίως «γκρινιάζουν» γι’ αυτό, μια που προτιμούν να συμπεριλαμβάνουν όσο το δυνατόν περισσότερες συμμετοχές στο πρόγραμμά τους.\nΣτο Διεθνές Τμήμα, από την άλλη, υπήρχαν αρκετές ταινίες μικρότερης διάρκειας –οι περισσότερες διακεκριμένες– και βεβαίως το εξαιρετικό 9λεπτο «Before Lunch» από την Ουγγαρία, που διαδραματίζεται στη Βουδαπέστη του 1944 και με ένα καταπληκτικό μονοπλάνο λέει ακριβώς όσα χρειάζεται μέσα στον λίγο χρόνο του.\nΕνα από τα πιο ενδιαφέροντα σχόλια που ακούστηκαν στην κατά τα άλλα υπερβολικά μακρόσυρτη τελετή απονομής των βραβείων, ήταν αυτό του Αμερικανού σκηνοθέτη, σεναριογράφου και παραγωγού Bobby Roth, προέδρου της κριτικής επιτροπής του Διεθνούς Τμήματος. Είπε: «Οι πιο επιτυχημένες ταινίες προέκυψαν από τα πιο συνεκτικά και συγκροτημένα σενάρια, που ήταν γεμάτα καινοτομίες και εκπλήξεις. Σας παρακαλούμε να προσέχετε περισσότερο το γράψιμό σας. Θέλουμε επίσης να προτείνουμε στους δημιουργούς να είναι πιο αλύπητοι στο μοντάζ των ταινιών τους. Μια κριτική (και ομόφωνη) παρατήρησή μας ήταν ότι οι ταινίες ήταν απλώς πολύ μεγάλες. Οι καλύτερες ταινίες είχαν γρήγορο μοντάζ και δεν άφηναν ποτέ τις ιστορίες τους να κρεμάσουν. Να εμπιστεύεστε τους εαυτούς σας και να έχετε αυτοπεποίθηση στο μοντάζ. Να υπηρετείτε τα οράματά σας».\nΓια εμάς τους θεατές η παραίνεση έχει ίσως μικρή σημασία. Απλώς καταλαβαίνεις ότι κάποιες φορές η κούρασή σου μπροστά σε ένα ακόμη μακρόσυρτο πλάνο που ξεχειλώνει αναίτια και σε έναν απίθανο διάλογο που ποτέ δεν θα έκανες, είναι δικαιολογημένη.\nΓια τους κινηματογραφιστές που βρίσκονταν όμως στην αίθουσα έχει πολύ μεγαλύτερη αξία από τα συνήθη συγχαρητήρια και τους χαιρετισμούς. Υπενθυμίζει πως η κινηματογραφική τέχνη απαιτεί δουλειά, μαθητεία και άσκηση, ότι υπάρχει μέλλον αν το παρόν είναι δυναμικό, ότι οι διακρίσεις οφείλουν να κερδίζονται. Μετά τη λήξη της τελετής απονομής δεν έλειψαν οι αμφισβητήσεις για κάποιες επιλογές της κριτικής επιτροπής του εθνικού τμήματος, όπως και τα σχόλια για τον μεγάλο αριθμό των ταινιών που προκρίνονται από την αρμόδια επιτροπή χωρίς τα αυστηρά κριτήρια που θα όφειλαν να διαθέτουν για ένα σημαντικό φεστιβάλ. Στην όλη κατάσταση εύκολα διακρίνει κανείς την παθογένεια των ελληνικών συνηθειών μας, αν και θα μπορούσε να θυμηθεί κανείς, όπως το θύμισε σε μένα ο Δραμινός συγγραφέας Βασίλης Τσιαμπούσης, ότι το έναυσμα για τη διοργάνωση του Φεστιβάλ Μικρού Μήκους της Δράμας έδωσαν τότε, το 1978, τα παράπονα των «κομμένων» μικρομηκάδων του Φεστιβάλ Κινηματογράφου Θεσσαλονίκης.\nΥστερα κι από αυτό, μπορούμε να πάμε όλοι για τσίπουρα στα Νερά της Αγίας Βαρβάρας ή στη Φίκα για ένα ποτό.\nΟι βραβεύσεις σε όλες τις κατηγορίες\nΤα βραβεία του 39ου Φεστιβάλ Ταινιών Μικρού Μήκους Δράμας (Εθνικό) είναι τα εξής:\nΧΡΥΣΟΣ ΔΙΟΝΥΣΟΣ: «Κύβος» σε σκηνοθεσία του Αλέξανδρου Σκούρα.\nΑΡΓΥΡΟΣ ΔΙΟΝΥΣΟΣ: «Το νανούρισμα της Μαρίας» σε σκηνοθεσία του Ντίνου Παναγόκου.\nΕιδικό βραβείο πρωτοεμφανιζόμενου σκηνοθέτη («ΝΤΙΝΟΣ ΚΑΤΣΟΥΡΙΔΗΣ»): «Ummi» σε σκηνοθεσία του Νίκου Αυγουστίδη.\nΒραβείο Τώνια Μαρκετάκη: «Αλεπού» σε σκηνοθεσία της Ζακλίν Λέντζου.\nΒραβείο Καλύτερης Σπουδαστικής Ταινίας: «Smoke in the water» σε σκηνοθεσία του Σπυρίδωνα Παπασπύρου.\nΒραβείο Ντοκιμαντέρ: «Φιλοκτήτης – Ο Μύθος ενός Ξένου» σε σκηνοθεσία της Κατερίνας Καλκετενίδη.\nΤιμητική Διάκριση Καλύτερης Γυναικείας Ερμηνείας: Στην Ιωάννα Τρικενέ για την ερμηνεία της στην ταινία «Μάγδα» του Δημήτρη Ζούρα.\nΤιμητική Διάκριση Καλύτερης Ανδρικής Ερμηνείας: Στον Θωμά Χαβιανίδη για την ερμηνεία του στην ταινία «Γενέθλια» του Δημήτρη Κατσιμίρη.\nΤα βραβεία του 22ου Διεθνούς Φεστιβάλ Ταινιών Μικρού Μήκους Δράμας:\nGrand Prix 2016: «Mouth of hell» του Samir Mehanovic από τη Σκωτία και την Ινδία.\nSecond Prize: «Madam Black» του Ivan Barge από τη Νέα Ζηλανδία και το Ηνωμένο Βασίλειο.\nEuropean Film Awards Drama 2016: «Shooting star» του Lyubo Yonchev από τη Βουλγαρία και την Ιταλία.\nΕιδικό Βραβείο Γυναικείας Ερμηνείας: Στη Stefka Yanorova για την ερμηνεία της στην ταινία «Shooting star».\nΕιδικό Βραβείο Ανδρικής Ερμηνείας: Στους Ilija Strumenikovski και Mile Grozdanovski για την ερμηνεία τους στην ταινία «Fighting for Death» της Eleonora Veninova από την ΠΓΔΜ.


Καιρός: Καταιγίδες, χιόνια και ισχυροί βοριάδες – Πού θα είναι έντονα τα φαινόμενα – eKefalonia\n30/11/2020 | 08:24\nΙδιαίτερα άστατος θα είναι ο καιρός στη χώρα μας σήμερα, Δευτέρα 30 Νοεμβρίου, καθώς αναμένονται νεφώσεις με βροχές και κυρίως στα θαλάσσια – παραθαλάσσια σποραδικές καταιγίδες. Τα φαινόμενα θα είναι κατά τόπους έντονα στη Θράκη, τη Χαλκιδική, την ανατολική Θεσσαλία και Στερεά, την Εύβοια, τα νησιά του Αιγαίου και την Κρήτη. Στη δυτική Ελλάδα πρόσκαιρα ο καιρός θα βελτιωθεί. Χιονοπτώσεις θα σημειωθούν στα βόρεια ορεινά και σε ημιορεινές περιοχές της Θράκης. Οι άνεμοι βαθμιαία θα στραφούν σε βορείων διευθύνσεων και θα φτάσουν στο βόρειο Αιγαίο τα 7 με 8 μποφόρ. Η θερμοκρασία θα σημειώσει πτώση κυρίως στα βόρεια, όπου τις βραδινές ώρες κατά τόπους θα σημειωθεί παγετός. Αναλυτικότερα:\nΝεφώσεις με τοπικές βροχές και πιθανώς σποραδικές καταιγίδες. Από τις βραδινές ώρες τα φαινόμενα θα εξασθενήσουν. Aνεμοι: Αρχικά νότιοι νοτιοανατολικοί 4 μποφόρ, γρήγορα θα στραφούν σε βορείων διευθύνσεων 4 με 5 και στα ανατολικά 6 μποφόρ. Θερμοκρασία: Από 10 έως 15 βαθμούς Κελσίου.


EFHMERIS: ΕΚΤΑΚΤΟ. Εκτροχιάστηκε τραίνο έξω από τη Θεσσαλονίκη\nΕκτροχιάστηκε στις 9.40 το βράδυ επιβατική αμαξοστοιχία intercity που εκτελούσε το δρομολόγιο Αθήνα – Θεσσαλονίκη, κοντά στο Σιδηροδρομικό σταθμό Αδένδρου.\nΣτο σημείο κατευθύνονται εννέα οχήματα της Πυροσβεστικής, με 25 άνδρες, αλλά και οχήματα του ΕΚΑΒ. Πρόκειται για την αμαξοστοιχία με τον αριθμό 58 που εκτελούσε το δρομολόγιο Αθήνα – Θεσσαλονίκη και ξεκίνησε από την Αθήνα στις 16:18.\nΜεγάλη κινητοποίηση υπάρχει αυτή την ώρα στις αρμόδιες υπηρεσίες. Δεν υπάρχουν πληροφορίες για θύματα. Αντίθετα πληροφορίες από το χωριό Άδενδρο μιλούν για σύγκρουση με τοίχο σπιτιού τον οποίο διαπέρασε.Η μηχανή του τραίνου βρέθηκε κυριολεκτικά μέσα στο σπίτι.\nΣτο τραίνο επέβαιναν περισσότεροι από 100 επιβάτες και πληροφορίες για εγκλωβισμένους τους οποίους προσπαθούν να απεγκλωβίσουν οι πυροσβεστικές δυνάμεις και κάτοικοι του χωριού. Οι πρώτες εικόνες που μεταδίδονται δείχνουν το τραίνο να έχει πλαγιάσει εντελώς με τα τζάμια σπασμένα.\nΤο τραίνο σε λίγη ώρα θα προσέγγιζε στο σταθμό της Θεσσαλονίκης. Οι πρώτοι τραυματίες απεγκλωβίστηκαν ήδη και μεταφέρονται στα νοσοκομεία της πόλης οι σοβαρά τραυματισμένοι.\nΌπως αναφέρει το thestival.gr, o ένας εκ των δύο σοβαρά τραυματιών είναι διασωληνωμένος και μεταφέρεται στο νοσοκομείο Παπανικολάου, ενώ ορισμένοι από τους επιβάτες που τραυματίστηκαν πιο ελαφρά θα μεταφερθούν στα νοσοκομεία Άγιος Δημήτριος και Γ. Γεννηματάς.\nΌπως αναφέρει το Αθηναϊκό/Μακεδονικό Πρακτορείο Ειδήσεων στην επιβατική αμαξοστοιχία του ΟΣΕ που εκτροχιάστηκε στα 200 μέτρα πριν το Σιδηροδρομικό Σταθμό του Άδενδρου, περιοχή έξω από την Θεσσαλονίκη επέβαιναν περίπου 100 άτομα.Το πρόβλημα σύμφωνα με ασφαλείς πληροφορίες, εντοπίζεται στα δύο πρώτα βαγόνια.


Η κυνηγετική έναρξη και η κτηνιατρικά σωστή προετοιμασία του σκύλου μας.\nΔύο γνωστοί στον κύκλο μας κτηνίατροι, μας παρουσιάζουν τα βασικά σημεία που πρέπει να προσέξουμε αλλά και να ακολουθήσουμε , ώστε ο σκύλος μας να βρεθεί κατάλληλα προετοιμασμένος και έτσι να οδηγηθούμε σε μία ευχάριστη κυνηγετική έναρξη .\nΜιχάλη Ι Μάντακας\nΓ. Ι. Ρόζου, Κτηνίατρος\nΔύο είναι οι βασικές παραδοχές που θα κάνουμε σε σχέση με αυτά που θα ακολουθήσουν.\nΠρώτον, ο σκύλος μας πρέπει να είναι υγιής όταν βγει στο βουνό.\nΔεύτερον, ο σκύλος μας πρέπει να μπορεί να παραμένει υγιής παρά τις δύσκολες αθλητικές συνθήκες του κυνηγίου, τις κακές καιρικές συνθήκες (καύσωνες και ψύχος) και το … κακό συναπάντημα (σκύλοι άλλων κυνηγών οι οποίοι είναι φορείς μικροβίων, παρασίτων κλπ).\nΌσο ο σκύλος μας είναι υγιής, θα έχουμε την ευκαιρία να απολαύσουμε τις συγκινήσεις της φέρμας ή της δίωξης. Η ασθένεια, ακόμα και η πιο ελαφριά, μειώνει τις επιδόσεις του σκύλου ή σε πιο βαριές περιπτώσεις, τον θέτει εκτός μάχης. Πρακτικά είναι αδύνατον να προβλέψουμε τι θα μπορούσε να συμβεί στον σκύλο μας. Ούτε μπορούμε να του εξασφαλίσουμε 100% προστασία περιφέροντάς τον στον κυνηγότοπο με …. πανοπλία. Αυτό που μπορούμε να κάνουμε είναι να εκμεταλλευτούμε τα αμυντικά όπλα που μας δίνουν η επιστήμη και η φύση και τα οποία αν τα αξιοποιήσουμε σωστά αποδεικνύονται πολύ αποτελεσματικά.\n- Γενικός έλεγχος της υγείας: Πρέπει να γνωρίζετε τι υλικό έχετε στα χέρια σας. Η επίσκεψη στον κτηνίατρο είναι επιβεβλημένη για να εξακριβωθεί η καλή υγεία του ζώου σας ή να εντοπισθούν τυχόν μικρά ή μεγάλα προβλήματα. Τα μικρά προβλήματα όπως πχ μια ωτίτιδα θα θεραπευθούν εγκαίρως, ενώ τα πιο σοβαρά όπως πχ μια καρδιακή ανεπάρκεια θα πρέπει να σας βάλουν σε σκέψεις για το κυνηγετικό μέλλον του ζώου. Έχουν ακουστεί πολλές ιστορίες για αιφνίδιους θανάτους των σκύλων κατά τη διάρκεια της θηρευτικής δραστηριότητας. Πολλοί κυνηγοί θεωρούν ότι αφού ο σκύλος τους δεν εμφανίζει κάποιο σύμπτωμα, ο κλινικός και ο εργαστηριακός έλεγχος είναι περιττοί. Και όμως…. Αρκετές ασθένειες εξελίσσονται με ύπουλο τρόπο. Πάρτε για παράδειγμα το καλαζάρ στο οποίο μπορεί να περάσουν πολλοί μήνες μέχρι να εκδηλωθούν συμπτώματα.\n- Εμβολιασμοί: Αν τους έχετε παραμελήσει κάντε τους. Μην εμπιστεύεστε την καλή σας τύχη αδιαφορώντας για το θέμα αυτό, διότι στον ίδιο κυνηγότοπο μαζί με τον δικό σας σκύλο κυκλοφορούν και σκύλοι άλλων οι οποίοι μπορεί να αφήνουν πίσω τους «διάφορα».\n- Αποπαρασιτισμοί: Τα χάπια για τα εντερικά παράσιτα θα τα βρείτε παντού. Χορηγείστε τα στην κατάλληλη δόση ανάλογα με το βάρος του σκύλου και παρατηρείστε τα κόπρανά του τις επόμενες 48 ώρες. Αν δείτε παράσιτα, τότε να επαναλάβετε τη χορήγηση μετά από 15 μέρες. Μην περιμένετε να δείτε σκουλήκια στα κόπρανα για να του δώσετε τα χάπια. Επίσης μη περιμένετε να δείτε τα τσιμπούρια να κρέμονται σαν σταφύλια από το σκύλο ή τους ψήλους να κόβουν βόλτες στη ράχη του ζώου για να του βάλετε αμπούλα. Εδώ μάλιστα η καλύτερη δυνατή προστασία, επιτυγχάνεται με τον συνδυασμό αμπούλας και περιλαιμίου (κοινώς λουράκι). Προσοχή η αμπούλα όπως και το περιλαίμιο δεν προστατεύουν για πάντα, αλλά έχουν συγκεκριμένους χρόνους δράσης. Μη ξεχνάτε να τα ανανεώνετε. Τέλος όσοι κυνηγάτε σε περιοχές υψηλού κινδύνου, να φροντίζετε να χορηγείτε το χάπι κατά της διροφιλαρίωσης ανά μήνα.\n- Διατροφή: Δεν έχω εμπειρίες από νηστικές αρκούδες, αλλά με βεβαιότητα μπορώ να σας πω πως ο κακοταϊσμένος σκύλος δεν κυνηγά καλά και δεν κυνηγά για πολύ. Εκτός όμως από τις κακές επιδόσεις, η κακή διατροφή σε συνδυασμό με την κόπωση φθείρουν το ζώο, μειώνουν την άμυνά του και θέτουν σε κίνδυνο την υγεία του. Ξεκινήστε να του δίνετε μια ποιοτική ξηρή τροφή ενέργειας το συντομότερο δυνατόν, εφόσον στο προηγούμενο διάστημα (το οποίο κακώς ονομάζεται νεκρή περίοδος διότι ο σκύλος εξακολουθεί να παραμένει ζωντανός) δεν χορηγούσατε κάποιο ποιοτικό προϊόν. Οι βιταμίνες και τα συμπληρώματα είναι χρήσιμα σε πολλές περιπτώσεις αλλά δεν μπορούν να υποκαταστήσουν την πλήρη και ισορροπημένη ξηρή τροφή. Για να αποφύγετε τα περιστατικά υπογλυκαιμίας στα νεαρά ζώα ή στα απροπόνητα, να τους δίνετε 20-30 γραμμάρια ξηρής τροφής πριν μπείτε στο αυτοκίνητο.\n- Άσκηση: Ο εγκλεισμός του σκύλου κατά το προηγούμενο χρονικό διάστημα έχει σαν αποτέλεσμα κατά την έναρξη να παρουσιάζονται πολλά περιστατικά μυοπάθειας λόγω υπερκόπωσης. Ο σκύλος βαδίζει με δυσκολία και άτσαλα, είναι κακόκεφος και συχνά ανόρεχτος, ενώ τα ούρα του έχουν ένα σκούρο καφέ χρώμα. Η αντιμετώπιση είναι επιτυχής αλλά αυτό μεταξύ των άλλων σημαίνει πως το συγκεκριμένο ζώο δεν μπορεί να κυνηγήσει ή να εκπαιδευτεί για κάποιες μέρες. Για να αποφύγετε μια τέτοια κατάσταση αλλά και για να είναι σε αγωνιστική φόρμα ο σκύλος σας θα πρέπει να τον προπονήσετε. Οι μακρινοί περίπατοι (όχι απαραίτητα σε κυνηγότοπο, αλλά και σε άλλες τοποθεσίες) είναι μια καλή αρχή και θα κάνουν και σε εσάς καλό. Προοδευτικά μπορείτε να αυξάνετε την χρονική διάρκεια και την δυσκολία του εδάφους. Επίσης το κολύμπι είναι μια καλή λύση με την προϋπόθεση ότι θα βρείτε μια παραλία σχετικά απομονωμένη ώστε να μην έρθετε σε ρήξη με άλλους λουόμενους (κάποιοι από τους οποίους βέβαια μπορεί να έχουν σύφιλη ή και εγώ δεν ξέρω τι άλλο, αλλά τον σκύλο σας φοβούνται μη τους κολλήσει τίποτα. Ανθρώπινος παραλογισμός).\n- Πέλματα: Συχνά τα πέλματα των σκύλων κατά την έναρξη επειδή είναι μαλακά και έρχονται σε επαφή με τις αιχμηρές επιφάνειες των βράχων σχίζονται. Το ίδιο συμβαίνει και κατά τους χειμερινούς μήνες όταν ο σκληρός παγετός καλύπτει τα πετρώδη εδάφη. Η πιο αποτελεσματική λύση δεν είναι το κατράμωμα (εκτός και αν θέλετε ο σκύλος σας να ομολογήσει κάποιο έγκλημα που δεν διέπραξε), αλλά να στρώσετε το κλουβί με χαλίκια ώστε να τα πατάει καθ’ όλη τη διάρκεια του χρόνου και να αποκτήσουν έτσι ανθεκτικότητα τα πέλματά του. Ασφαλώς και υπάρχουν ειδικές αλοιφές που ισχυροποιούν τα πέλματα για αυτό σας προτείνω να κάνετε τον συνδυασμό. Κοντά στα πέλματα είναι και τα δάχτυλα και καλό είναι όσοι έχετε μακρίτριχες φυλές να κουρέψετε λίγο τις τρίχες ανάμεσα στα δάκτυλα για να μην παγιδεύονται στα σημεία αυτά αγκάθια τα οποία μπορεί να εισχωρήσουν.


Τρία Πουλάκια: The fappening | NETWIX > Τρία Πουλάκια\nΤρία Πουλάκια: The fappeningΟ Mikeius, ο Κώστας Μαλιάτσης και ο Jeremy «τιτιβίζουν» στα «Τρία Πουλάκια» για το fappening. Μας αποσαφηνίζουν τι σημαίνει ως όρος καθώς και το background της ετυμολογίας του. Μας αποκαλύπτουν ποιες –παγκοσμίως- διάσημες γυναίκες, που έχουν γίνει αντρική φαντασίωση, αποτελούν έμπνευση για fappening και προσπαθούν να καταλήξουν και στις αντίστοιχες Ελληνίδες διάσημες. Ακόμη, μάθε ποιες είναι οι top 10 ταινίες με ηλίθια μεταφρασμένο τίτλο. Ημερομηνία καταχώρησης: Δευτέρα 29-09-2014 11:39\nΤρία Πουλάκια: Οι μεταγραφές της TVΞεκινάει σε 5 δευτερόλεπτα


Κτήριο στην Κυψέλη – Hellenic Sweet Home );\nHellenic Sweet HomePropertyΚτήριοΚτήριο στην Κυψέλη\nΚυψέλη. Κτήριο συνολικού εμβαδού 1080 τμ.\n2 ασανσέρ (το 1 επεγγελματικό), αποθήκες, ακάλυπτος χώρος.\nΜισθωμένο για 50.000 το χρόνο.


Ανεπιθύμητη Εγκυμοσύνη..Όσα πρέπει να ξέρετε | Empisteutiko.gr\nΣήμερα 30 Σεπτεμβρίου 2020 02:02 Καιρός Ζώδια Σαν Σήμερα\nΗ ανεπιθύμητη εγκυμοσύνη, δηλαδή μια εγκυμοσύνη που δεν είναι προγραμματισμένη, είναι μια πραγματικότητα που βιώνουν εκατομμύρια άτομα σ’ όλον τον κόσμο. Μπορεί να συμβεί σχεδόν σ’ οποιονδήποτε: σε νεαρά άτομα που μπορεί να μην έχουν καν μια σταθερή σχέση ακόμα μέχρι και παντρεμένα ζευγάρια που δεν είναι έτοιμα για ένα παιδί ή δεν επιθυμούν να αποκτήσουν άλλα παιδιά.\nΜια ανεπιθύμητη εγκυμοσύνη μπορεί να είναι μια ιδιαίτερα τραυματική εμπειρία όταν συμβεί σε έφηβους. Οι εφηβικές εγκυμοσύνες δεν είναι σπάνιο φαινόμενο παρ΄ όλον που δυσκολευόμαστε να το αποδεχτούμε. Από τη μια το βιολογικό γεγονός ότι οι έφηβοι είναι γόνιμοι, κι από την άλλη το γεγονός ότι συχνά τα νεαρά άτομα δεν είναι σωστά πληροφορημένα για θέματα αναπαραγωγικής υγείας, κάνει τις πιθανότητες για τυχαίες εγκυμοσύνες όλο και πιο μεγάλες.\nΤα τελευταία χρόνια είμαστε όλοι μάρτυρες μιας αλλαγής όσον αφορά τις πρώτες σεξουαλικές επαφές των εφήβων, διαπιστώνοντας ότι το όριο ηλικίας συνεχώς κατεβαίνει. Η πρόσφατη έρευνα για την Υγεία στις Διαφυλικές Σχέσεις και τη Σεξουαλικότητα που διεξήγαγε ο Οργανισμός Νεολαίας Κύπρου και το Ινστιτούτο Αναπαραγωγικής Ιατρικής Κύπρου, σε δείγμα 1668 μαθητών γυμνασίων και λυκείων έδειξε ότι το ένα τέταρτο των μαθητών έχει σεξουαλικές σχέσεις (37.3% των αγοριών και 13.2% των κοριτσιών, δηλαδή μέσος όρος ποσοστό 24%). Από αυτά τα παιδιά, το 68% είχαν σεξουαλική δραστηριότητα πριν την ηλικία των 16, δηλαδή από τα 1668 παιδιά γύρω στα 280. Στην ερώτηση αν αντιμετώπισαν περιστατικό ανεπιθύμητης εγκυμοσύνης ένα 10.5% των μαθητών που έχουν σχέσεις απάντησε θετικά, δηλαδή 2.5.% του δείγματος.\nΟι επιπτώσεις μιας τέτοιας εγκυμοσύνης είναι πολυδιάστατες.\nΜπορεί να είναι σωματικές μια που είναι επιστημονικά αποδεδειγμένο ότι τέτοιες εγκυμοσύνες έχουν μεγαλύτερο κίνδυνο για αποβολή, για πρόωρο τοκετό και για γέννηση μωρού με χαμηλό βάρος. Μπορεί συγχρόνως οι επιπτώσεις να είναι και ψυχοκοινωνικές εφόσον οι έφηβες που μένουν έγκυες έχουν μεγαλύτερες πιθανότητες:\nΝα εγκαταλείψουν το σχολείο\nΝα καταφύγουν σε ένα βιαστικό και πρόωρο γάμο, ο οποίος με τη σειρά του έχει μεγαλύτερες πιθανότητες να καταλήξει σε διαζύγιο\nΝα τύχουν εκμετάλλευσης από επιτήδειους\nΕίναι γεγονός ότι το κορίτσι ωριμάζει μεν βιολογικά αλλά αυτό δεν συνεπάγει ότι είναι έτοιμο για μια εγκυμοσύνη και ένα παιδί.\nΠολύ συχνά οι έφηβες που μένουν έγκυες αναγκάζονται να καταφύγουν σε διακοπή εγκυμοσύνης και μάλιστα πολλές φορές εν αγνοία είτε των γονιών είτε του συντρόφου τους. Μια τέτοια επέμβαση μπορεί να επηρεάσει τόσο τη σωματική υγεία όσο και την ψυχολογική υγεία μιας κοπέλας.\nΛαμβάνοντας λοιπόν υπόψη όλα αυτά καταλήγουμε σε κάποια σημαντικά συμπεράσματα:\nΑν είμαστε σεξουαλικά ενεργοί, αλλά δεν χρησιμοποιούν μια αποτελεσματική μέθοδο αντισύλληψης, υπάρχει μεγάλη πιθανότητα να μείνει η κοπέλα έγκυος.\nΥπάρχει πιθανότητα να μείνει η κοπέλα έγκυος από την πρώτη φορά που έχει ωορρηξία. Η πρώτη ωορρηξία μάλιστα μπορεί να συμβεί πριν κι από την πρώτη περίοδο!\nΥπάρχει πιθανότητα να μείνει έγκυος από την πρώτη φορά που έχει σεξουαλική επαφή καθώς και κάθε επόμενη φορά. Καταρρίπτεται έτσι ο μύθος της πρώτης φοράς ή ότι αν δεν έχει οργασμό η γυναίκα δεν μένει έγκυος.\nΥπάρχει πιθανότητα να μείνει έγκυος οποιαδήποτε μέρα του κύκλου και όχι μόνο γύρω στο μέσο του κύκλου (δηλαδή κατά τις γόνιμες μέρες).\nΗ ζωή είναι πολύ όμορφη, γεμάτη εμπειρίες που περιμένουν να τις γευτούμε και ευκαιρίες που μας περιμένουν να τις εκμεταλλευτούμε.\nΟ έρωτας, το σεξ, η απόκτηση οικογένειας είναι από τα πιο υπέροχα πράγματα στη ζωή αλλά μόνο όταν είμαστε έτοιμοι να τα δεχτούμε και να αναλάβουμε τις ευθύνες που συνεπάγονται. Δεν χρειάζεται να βιαστούμε…\nΑν δεν θέλουμε να έχουμε σεξουαλικές σχέσεις, τότε έχουμε κάθε δικαίωμα να απέχουμε.\nΣτην περίπτωση όμως που θέλουμε να έχουμε σεξουαλικές σχέσεις, τότε έχουμε υποχρέωση, κυρίως προς τον εαυτό μας, αλλά και προς τον σύντροφο μας να χρησιμοποιούμε αντισύλληψη και να τη χρησιμοποιούμε σωστά.\nΝα είμαστε επίσης ενήμεροι ότι αν η τακτική μας μέθοδος αντισύλληψης αποτύχει, μπορούμε να καταφύγουμε σε μια έκτακτη μέθοδο αντισύλληψης, το «χάπι της επομένης ημέρας».\nΥπάρχουν πολλές επιλογές για να μην χρειαστεί ποτέ να υποστούμε μια διακοπή εγκυμοσύνης ή να φέρουμε στον κόσμο μια νέα ζωή πριν να είμαστε έτοιμοι να αναλάβουμε μια τέτοια ευθύνη.\nΣτυτική Δυσλειτουργία..Τα Πάντα Γύρω Από Το Θέμα. Γρονθοκόπησαν ποδοσφαιριστή του ΠΑΟΚ!\nΑπο την Εύη Ιωαννίδου Αχρωματοψία είναι η αδυναμία της αντίληψης των χρωμάτων. Δεν αποτελεί κάποια μορφή τύφλωσης αλλά όταν κάποιος...


Δ.Κολοβός για το μέλλον του: «Το επόμενο διάστημα να γίνει μια συζήτηση...» - Balla.com.cy\nΔημοσιεύτηκε στις 22/03/2019 - 0:21 από Balla.com.cy\nΜετά από σχεδόν τέσσερα χρόνια, ο Δημήτρης Κολοβός επέστρεψε στην Εθνική ομάδα και δηλώνει την προσμονή του να αγωνιστεί ξανά.\nΟ μέσος της Ομόνοιας μίλησε στο Sport-fm.gr\nΗ Εθνική ομάδα θέλει να κάνει μια νέα αρχή στα προκριματικά του Euro 2020 για να διεκδικήσει την πρόκριση σε τελική φάση μετά από δύο αποτυχημένες προσπάθειες. Πως βλέπεις αυτή την προσπάθεια;\nΔεν γνωρίζω τι μπορεί να συμβεί το καλοκαίρι και που θα παίζω τη νέα αγωνιστική περίοδο. Το μόνο σίγουρο είναι πως τα δικαιώματα μου ανήκουν στη Μαλίν και πιθανότατα το επόμενο διάστημα να γίνει μια σχετική συζήτηση με την ομάδα.\n« Σάλος στο διαδίκτυο! Γνωστή Ελληνίδα ποζάρει χωρίς ρούχα – Απίθανη… πίσω κίνηση (ΦΩΤΟ)\nΓκραν Κανάρια – Ολυμπιακός 90-67: Εικόνα διάλυσης… »\nΤα νέα από την προπόνηση της Ομόνοιας (pics)\nΧρειάζεται δουλειά και ενίσχυση\nΈρχεται δανεικός στην Κύπρο ο Γιαννούτσος


Αυτοκαθορισμός : Αυτο-αναφορικότητα..\nΞέχασα την ου-τοπία\nέπιασα την υπερ-τοπία..\nΛες να με κλείσουν μέσα σε κανένα ακτίφ;\nΞέχασα, υπάρχουν και τα σεμινάρια,\nψυχ-ανάλ, περί και δια των κλασμάτων\nέρχεται ο Λόοογος του Άαααλλου\nλα-λου λα λου-λα\nείστε για αλλού,\nΑλλά ας επιστρέψω εις το ακτίφ\nή την συν-έλευση υπερ-αυτοκαθορισμένων\nβα-βου βα βου-βα\nέχω να πάω δεκαπέντε έτη ή είκοσι;\nΟύτε απο απόσταση πενήντα οχτώ χίλιο-μέτρων\nαλλά ας πούμε ότι πάω\nκάθομαι στη γωνιά μου και κοιτάω το παράθυρο\nέχω ήδη φύγει,\nή σε σας ή σε μένα\nεγώ πάντως μια χαρά νιώθω\nEriugena 22 Μαΐου 2017 - 12:56 π.μ.\nΑκόμα ζυμώνεστε; Ξύνισε το πράμα. Πάω μια βόλτα..και καληνύχτα..


Είναι ο καλύτερος τρόπος να υποδεχτεί όλος ο κόσμος το Καρναβάλι και φέτος...\nΠέμπτη, 25 Ιανουαρίου 2018 21:07\nΞεκινάει στην Πρέβεζα, η μεγάλη γιορτή-επίσημη τελετή έναρξης του Καρναβαλιού\nΣτον χώρο του πάρκινγ στη Θεοφάνους, θα κάνει την έναρξη του Καρναβαλιού. Προς αυτή την κατεύθυνση η δημοτική αστυνομία Πρέβεζας, θα απαγορεύσει τη στάθμευση οχημάτων στο πάρκινγκ (Πρώην κινηματογράφος Γκλόρια) τόσο την Παρασκευή 26 όσο και το Σάββατο 27 Ιανουαρίου 2018. Εκεί θα στηθεί το σκηνικό της γιορτής το Σάββατο 27 Ιανουαρίου και από τις 6 το απόγευμα, η πόλη θα γιορτάσει με καλή μουσική!\nΜαζί με τους χορηγούς, ειδικοί χορηγοί για την τελετή έναρξης του Καρναβαλιού είναι η Ποτοποιία Φυσέκη, το Σούπερ Μάρκετ POLIS και η Κάβα «Φόρος» του Νίκου Αθανασίου. Στην Τελετή έναρξης του Καρναβαλιού, συμμετέχουν ο σύλλογος του Αγίου Θωμά, Ο Πολιτιστικός σύλλογος Νικόπολης, ο Πολιτιστικός σύλλογος Καναλίου, το Χορευτικό του δήμου Πρέβεζας, η σχολή χορού Pa Bailar, ο Χοροχώρος έκφραση, το Fitness studio και η σχολή χορού Dance Flame. Είναι ο καλύτερος τρόπος να υποδεχτεί όλος ο κόσμος το Καρναβάλι και φέτος.\nΠερισσότερα σε αυτή την κατηγορία: « Δημιουργικές ώρες για 50 παιδιά καθημερινά στο ΚΔΑΠ Ανέζας\tΗ ΝΕΑ ΑΝΝΑΓΕΝΝΗΣΗ ΑΡΤΑΙΩΝ 2016, έκοψε την πίτα της... »\nΒρίσκεστε εδώ: ΑρχικήΣΧΟΛΙΑΕίναι ο καλύτερος τρόπος να υποδεχτεί όλος ο κόσμος το Καρναβάλι και φέτος... Επιστροφή στην αρχή


«Σασμός»: Η Αργυρώ ζητάει από τη Στέλλα να επισκεφθεί τον Αστέρη στη φυλακή\n2-03-2022 | 14:28\nΗ Αργυρώ, αποφασισμένη να συναντήσει τον Αστέρη στη φυλακή, θα αναζητήσει τον πλέον απρόσμενο σύμμαχο στο αποψινό επεισόδιο του «Σασμού».\nΘα τα καταφέρει να τον πάρει με το μέρος της; Η Αργυρώ επισκέπτεται την Στέλλα στο γραφείο της και της ζητάει να κανονίσει να επισκεφθεί τον Αστέρη στη φυλακή. Παράλληλα, ο Μαθιός ετοιμάζεται να επιτεθεί στους Βρουλάκηδες.\nΔιαβάστε επίσης: Τα κοριτσάκια της φωτογραφίας είναι σπουδαίες ηθοποιοί – Το ένα πρωταγωνιστεί στον «Σασμό»\nΔιαβάστε επίσης: Βραδινή έξοδος για τον «Μανώλη» και τη «Τζένη» του «Σασμού»


Flatout 4 - Total Insanity - Games (XB1.00657)\nΑρχική > Ηλεκτρονικά παιχνίδια > XBOX One games > FLATOUT 4 - TOTAL INSANITY\nΕτοιμάστε τις μηχανές σας..το θρυλικό παιχνίδι επιστρέφει καλύτερο από ποτέ. Έχουν περάσει 8 χρόνια από την κυκλοφορία του διάσημου FlatOut: Ultimate Carnage, και ο αγαπημένος τίτλος επιστρέφει με άγριες διαθέσεις. Στο νέο FlatOut 4 :Total Insanity , έχετε ένα μοναδικό στόχο: να καταστρέψετε τα πάντα στο πέρασμά σας για βγείτε πρώτοι στον σκληρό αυτό αγώνα. Το παιχνίδι αναπτύχθηκε από την Kylotonn Racing Games δημιουργό του WRC 5 και WRC 6, το παιχνίδι προσφέρει μια εμπειρία γεμάτη νιτρο-γλυκερίνη που δεν θα ξεχάσετε ποτέ. Είτε οδηγείτε ένα buggy, ένα monster truck ή ένα ice truck, αυτό θα είναι το απόλυτο όπλο σας ενάντια στους αντιπάλους σας.\nFLATOUT 4 - TOTAL INSANITY (XB1.00657)\nFLATOUT 4 - TOTAL INSANITY XB1.00657 XB1.00657 GAMES Κατηγορία: GAMES Ετοιμάστε τις μηχανές σας..το θρυλικό παιχνίδι επιστρέφει καλύτερο από ποτέ. Έχουν περάσει 8 χρόνια από την κυκλοφορία του διάσημου FlatOut: Ultimate Carnage, και ο αγαπημένος τίτλος επιστρέφει με άγριες διαθέσεις. Στο νέο FlatOut 4 :Total Insanity , έχετε ένα μοναδικό στόχο: να καταστρέψετε τα πάντα στο πέρασμά σας για βγείτε πρώτοι στον σκληρό αυτό αγώνα. Το παιχνίδι αναπτύχθηκε από την Kylotonn Racing Games δημιουργό του WRC 5 και WRC 6, το παιχνίδι προσφέρει μια εμπειρία γεμάτη νιτρο-γλυκερίνη που δεν θα ξεχάσετε ποτέ. Είτε οδηγείτε ένα buggy, ένα monster truck ή ένα ice truck, αυτό θα είναι το απόλυτο όπλο σας ενάντια στους αντιπάλους σας. FLATOUT 4 - TOTAL INSANITY


Τα χαρακτηριστικά μιας κακομαθημένης γυναίκας - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Αυτογνωσία / Τα χαρακτηριστικά μιας κακομαθημένης γυναίκας\nΑναγνώστρια του boro.gr, ανώνυμη\nΝοέμβριος 2, 2015\tΑυτογνωσία\nΦαίνεται να τραβάτε ένα ζόρι μοναξιάς. Η μοναξιά αυτή μοιάζει να έχει να κάνει περισσότερο με το ότι δε μοιράζεστε τους προβληματισμούς σας. Είστε πολύ δυνατή όταν συνειδητοποιείτε μια τόσο μεγάλη αντίφαση: Λέτε "Δε μπορώ να προδώσω τους γονείς μου αλλά απο την άλλη δε μπορώ να συγκεντρωθώ και να διαβάσω". Απ' την άλλη είναι σκληρό ότι δεν έχετε έναν άνθρωπο να τη συζητήσετε. Μοιάζει να έχετε συνηθίσει κάπως έτσι, δηλαδή να τα βγάζετε πέρα μόνη σας όταν αυτό που θέλετε δεν είναι σχετικό μ'αυτό που σας ζητούν. Όμως είναι ελπιδοφόρο, παρήγορο, ανακουφιστικό και καμιά φορά ο δρόμος που φέρνει τη λύση το να μιλήσετε σε κάποιον/κάποια για το πάθος σας με τη ζωγραφική. Να χαρεί με τη χαρά σας, να θαυμάσει το ταλέντο σας. Μπορεί αυτό από μόνο του να σας δώσει κουράγιο και συγκέντρωση για την συνέχεια του διαβάσματός σας. Μην κλείνεστε στον εαυτό σας. Είστε νέος άνθρωπος και μπορείτε όση διάθεση έχετε για ζωγραφική να δώσετε λίγη για μια γνωριμία, για μια κουβέντα.


Το Metropolitan General, δίνοντας έμφαση στην πρόληψη, διαθέτει πλήρως οργανωμένο και εξοπλισμένο Τμήμα Check Up, παρέχοντας προγράμματα προληπτικού έλεγχου.\nΤα προγράμματα έχουν σχεδιαστεί έτσι ώστε να καλύπτουν πλήρως τις ανάγκες κάθε ατόμου ανάλογα με το φύλο, την ηλικία και το ιατρικό ιστορικό του, ενώ μπορούν να συνδυαστούν μεταξύ τους για ακόμα πιο εξατομικευμένους ελέγχους υγείας.\nΣτόχος του τμήματος αποτελεί η έγκαιρη διάγνωση τυχόν προβλημάτων υγείας πριν παρουσιαστούν συμπτώματα, για την πιο αποτελεσματική αντιμετώπισή τους. Τα αποτελέσματα των εξετάσεων συνοδεύονται από γραπτή ιατρική έκθεση και οδηγίες.\nCheck up στο Metropolitan General\nΤο Τμήμα Check up λειτουργεί κατόπιν ραντεβού, από Δευτέρα έως Παρασκευή, και στεγάζεται στο ισόγειο του κεντρικού κτιρίου της Κλινικής. Στον ίδιο χώρο βρίσκονται και τα Εξωτερικά Ιατρεία, έτσι ώστε να εξασφαλίζεται η άμεση συνεργασία διαφόρων ιατρικών ειδικοτήτων, εφόσον κρίνεται αναγκαίο.\nΤo Tμήμα Check up στελεχώνεται από εξειδικευμένη Παθολόγο με πολυετή εμπειρία ενώ γραμματεία του τμήματος μπορεί να σας δώσει όλες τις απαραίτητες πληροφορίες και οδηγίες για τη σωστή προετοιμασία σας.\nKάθε πακέτο Check up έχει σχεδιαστεί έτσι ώστε να περιέχει όλους τους απαραίτητους δείκτες που θα βοηθήσουν το ιατρικό προσωπικό να διαγνώσει με ακρίβεια την κατάσταση υγείας του ατόμου.\nΠΑΚΕΤΑ FIT2 BE ACTIVE\nΈχει στόχο να αποτυπώσει τη φυσική κατάσταση του εργαζόμενου και να αποτελέσει τη βάση για την πρόληψη μελλοντικών προβλημάτων υγείας. Με το FIT2WORK, ο κάθε εργαζόμενος θα ενημερωθεί για τους εξωτερικούς παράγοντες που τον επηρεάζουν ανάλογα με το είδος της εργασίας του και θα λάβει εξατομικευμένες οδηγίες ώστε να προστατέψει την υγεία του. Παρέχεται σχετική ιατρική βεβαίωση.\nΑποτυπώνει τη φυσική κατάσταση του αθλητή και να αποτελέσει τη βάση για την πρόληψη μελλοντικών προβλημάτων υγείας. Με το FIT2PLAY, ο αθλητής θα ενημερωθεί για τους εξωτερικούς παράγοντες που τον επηρεάζουν ανάλογα με το είδος της άσκησης και θα λάβει εξατομικευμένες οδηγίες ώστε να προστατέψει την υγεία του. Παρέχεται ιατρική βεβαίωση άθλησης.\nΕκτιμάται η κατάσταση της υγείας σας με βάση τις ιατρικές και τις παρακλινικές εξετάσεις . Με το FIT2PLAY ADVANCED θα λάβετε σαφείς ιατρικές οδηγίες και στόχους φυσικής άσκησης για να παρακολουθείτε εύκολα την υγεία σας με τη βοήθεια της τεχνολογίας αλλά και να βελτιστοποιήσετε την ποιότητα της άθλησης σας. Παρέχεται ιατρική βεβαίωση άθλησης.\nΑφορά κυρίως όσουν κάνουν χρήση πισίνας και αποτυπώνει τη φυσική κατάσταση του κολυμβητή ώστε να αποτελέσει τη βάση για την πρόληψη μελλοντικών προβλημάτων υγείας. Με το FIT2SWIM, ο κολυμβητής θα ενημερωθεί για τους εξωτερικούς παράγοντες που τον επηρεάζουν και θα λάβει εξατομικευμένες οδηγίες ώστε να προστατεύσει την υγεία του. Παρέχεται ιατρική βεβαίωση άθλησης\nΑποτυπώνει τη φυσική κατάσταση του επαγγελματία οδηγού και να αποτελέσει τη βάση για την πρόληψη μελλοντικών προβλημάτων υγείας. Με το FIT2DRIVE, ο επαγγελματίας οδηγός θα ενημερωθεί για τους εξωτερικούς παράγοντες που τον επηρεάζουν ανάλογα με το μεταφορικό μέσο που χρησιμοποιεί, και θα λάβει εξατομικευμένες οδηγίες ώστε να προστατεύσει την υγεία του.\nΑποτυπώνει τη φυσική κατάσταση του ταξιδιώτη και τον διευκολύνει στην έγκαιρη πρόληψη μελλοντικών προβλημάτων υγείας που πιθανώς να εμφανιστούν. Με το FIT2TRAVEL, ο κάθε ταξιδιώτης θα μπορεί να ενημερωθεί για τους εξωτερικούς παράγοντες που τον επηρεάζουν ανάλογα με τη συχνότητα και το μεταφορικό μέσο που χρησιμοποιεί, και θα λάβει εξατομικευμένες οδηγίες ώστε να προστατεύσει την υγεία του καλύτερα.\nΈχει στόχο να αποτυπώσει τη φυσική κατάσταση του επαγγελματία μάγειρα και να αποτελέσει τη βάση για την πρόληψη μελλοντικών προβλημάτων υγείας. Με το FIT2COOK, οι επαγγελματίες του κλάδου εστίασης θα ενημερωθούν για τους εξωτερικούς παράγοντες που τους επηρεάζουν στο χώρο εργασίας τους και θα λάβουν εξατομικευμένες οδηγίες ώστε να προστατεύουν την υγεία τους. Παρέχεται πιστοποιητικό υγείας.\nΠΑΚΕΤΑ BASIC, PLUS, JUST FOR U:\nCHECK UP JUST FOR U ΓΥΝΑΙΚΩΝ\nCHECK UP JUST FOR U ΑΝΔΡΩΝ\nCHECK UP JUST FOR U ΚΑΡΔΙΑΣ\nCHECK UP JUST FOR U ΟΣΤΕΟΠΟΡΩΣΗΣ\nCHECK UP JUST FOR U ΛΙΠΙΔΑΙΜΙΚΟΥ ΕΛΕΓΧΟΥ\nCHECK UP JUST FOR U ΘΥΡΕΟΕΙΔΟΥΣ\nCHECK UP JUST FOR U ΡΕΥΜΑΤΟΛΟΓΙΚΟ\nCHECK UP JUST FOR U ΔΙΑΒΗΤΗ\nΠακέτα Check Up (*)\nCheck Up BASIC ≥ 20Check Up BASIC ≥ 30Check Up BASIC ≥ 40Check Up Just for U ΓυναικώνCheck Up Just for U ΑνδρώνCheck Up Just for U ΚαρδιάςCheck Up Just for U ΟστεοπόρωσηςCheck Up Just for U Λιπιδαιμικού ΕλέγχουCheck Up Just for U ΘυρεοειδούςCheck Up Just for U ΡευματολογικόCheck Up Just for U Διαβήτη Invalid Input\n(*) Έχοντας διαβάσει την πολιτική για την προστασία των προσωπικών δεδομένων, συναινώ στην επεξεργασία των προσωπικών δεδομένων, συμπεριλαμβανομένων των ευαίσθητων προσωπικών δεδομένων, για τη διαχείριση του αιτήματός μου σύμφωνα με τον κανονισμό GDPR. Το πεδίο είναι υποχρεωτικό!\nΕπιπλέον, Συναινώ στην επεξεργασία των προσωπικών μου δεδομένων, για τη λήψη διαφημιστικού υλικού (άμεσου μάρκετινγκ) από την Εταιρεία τόσο με τα κλασικά όσο και με αυτοματοποιημένα συστήματα\nΝαι Όχι Το πεδίο είναι υποχρεωτικό!


Επαγγελματική κάρτα με Letterpress & βαμμένο σόκορο - kartomania.gr\nέντυπα & αφίσες\nέντυπα προσφοράς 135gr\nμε Letterpress & βαμμένο σόκορο\nΕπαγγελματική Κάρτα με Letterpress & βαμμένο σόκορο\nΓια την κάρτα Floral Tales έχουμε χρησιμοποιήσει το χαρτί Sumo White 1mm ..\nΗ τεχνική εκτύπωσης που χρησιμοποιήσαμε είναι η Υψιτυπία (Letterpress) με δύο χρώματα Pantone.\nΓια την τελική της εμφάνιση επιλέχθηκε να βαφτεί το σόκορο της στο χρώμα της εκτύπωσης.\nΗ συγκεκριμένη κάρτα δημιουργήθηκε για τον πελάτη μας Samone Productions.\nwww.samone.gr | 2221551840 | Ευβοίας 43, Χαλκίδα\nXαρτί Favini Sumo\nΓια την κάρτα αυτή επιλέχθηκε το χαρτί Sumo λόγω πάχους και υφής. Αυτά τα δύο χαρακτηριστικά είναι αρκετά για αποδοθεί σωστά η τεχνική του Letterpress. Ένα χαρτί δοκιμασμένο στη συγκεκριμένη τεχνική με σίγουρο το μοναδικο του αποτέλεσμα.\nΤο SUMO είναι ένα χαρτί ανώτερης ποιότητας της Favini από την Ιταλία.\nΠαράγεται σε αποχρώσεις του μαλακού λευκού (Sumo Bianco) και του διαχρονικού μαύρου (Sumo Nero), ιδανικό να καλύψει κάθε προσωπική ή επαγγελματική επικοινωνία.\nΤο αποτέλεσμα του Letterpress έχει ιδαίτερη αισθητική και ύφος πολυτέλειας, όπως αξίζει για κάθε εταιρική ταυτότητα. Είναι ανεξίτιλο στο χρόνο, ενώ το βάθος που παίρνει το χαρτί από την πίεση δίνει μία ωραία αίσθηση στην αφή.\nΑν και από μόνο του το πάχος του χαρτιού είναι επιβλητικό, σίγουρα το να βάψουμε το σόκορο αναδεικνύει ακόμα περισσότερο την κάρτα. Μπορεί να μην είναι απαραίτητο όμως έδωσε ένα εντυπωσιακό αποτέλεσμα στην κάρτα.\nΕίναι η διαδικασία περιμετρικού χρωματισμού (πάχος) του χαρτιού. Το βάψιμο του σόκορου είναι μία τεχνική εργασία που τελευταία έχει μεγάλη ζήτηση στις γραφικές τέχνες και γίνεται αποκλειστικά με χειροποίητο τρόπο.\nΚάρτα με Χρυσοτυπία & Letterpress\nΚάρτα με Θερμοτυπία & Letterpress\nΚάρτα με Χρυσοτυπία σε Sumo Nero\nΚάρτα με Χρυσοτυπία, Letterpress & Σόκορο


Ανεβαίνουν οι τιμές πετρελαίου – 1 Voice\nτην Απρ 13, 2022 10:48\nΟι τιμές του πετρελαίου ανεβαίνουν οριακά σήμερα, μετά την ανακοίνωση της Ρωσίας πως οι ειρηνευτικές συνομιλίες με την Ουκρανία έφτασαν σε αδιέξοδο, τροφοδοτώντας ανησυχίες για την προσφορά, ενώ τα οικονομικά στοιχεία που ήρθαν από την Κίνα και την Ιαπωνία κράτησαν χαμηλά το ποσοστό ανόδου.\nΤο Brent ενισχύεται 0,2% στα 104,86 δολάρια το βαρέλι ενώ το west texas intermediate ενισχύεται 0,1% στα 100,68 δολάρια το βαρέλι. Και τα δύο συμβόλαια είχαν αυξηθεί περισσότερο από 6% την Τρίτη.\n“Η πτώση των τιμών πετρελαίου είναι περιορισμένη”, ανέφερε αναλυτής της OANDA, επικαλούμενος τις ειρηνευτικές συνομιλίες που έφτασαν σε αδιέξοδο και τα σχόλια του Αμερικάνου προέδρου Μπάιντεν που κατηγορεί τη Ρωσία για γενοκτονία.\nΑυτά, “ενισχύουν την άποψη ότι η κατάσταση μεταξύ Ουκρανίας και Ρωσίας δεν θα αποκλιμακωθεί σύντομα”, πρόσθεσε.\nΤα συμβόλαια του αργού δέχονται επίσης στήριξη από την μείωση της ρωσικής παραγωγής πετρελαίου και αερίου στα 10 εκατ. Βαρέλια ημερησίως, στο χαμηλότερο επίπεδο από τον Ιούλιο του 2020.\nΩστόσο, κάποια ασθενή οικονομικά στοιχεία από την Κίνα και την Ιαπωνία, περιόρισαν την άνοδο των τιμών πετρελαίου.\nΟι εισαγωγές αργού από την Κίνα μειώθηκαν 14% σε σχέση με το προηγούμενο έτος, διευρύνοντας μια δίμηνη πτώση, καθώς οι αυστηροί περιορισμοί για τον κορονοϊό έπληξαν τη ζήτηση στον μεγαλύτερο εισαγωγέα αργού παγκοσμίως.\nΕπίσης η Ιαπωνία ανακοίνωσε τη μεγαλύτερη μηνιαία πτώση στις παραγγελίες μηχανημάτων εδώ και δύο χρόνια τον Φεβρουάριος κυρίως λόγω της κατακόρυφης πτώσης της ζήτησης για ΙΤ και εταιρείες άλλων υπηρεσιών.\nbrentWTIάνοδοςεισαγωγέςπόλεμος Ουκρανίαςτιμές πετρελαίου


Τι πρέπει να προσέξουμε στις πασχαλινές αγορές μας | NewsNowgr.com\nΚαθώς το Πάσχα πλησιάζει, λαμπάδες και σοκολατένια αυγά έχουν την τιμητική τους για τα παιδιά. Τι πρέπει να προσέξεις όμως αγοράζοντας τέτοια είδη για να αποφύγεις τα δυσάρεστα ατυχήματα;\n-Τα διακοσμητικά κεριά, στη βάση τους ή στη συσκευασία τους, πρέπει να φέρουν οδηγίες ασφαλούς χρήσης, στα ελληνικά. Πολλές φορές, για τις οδηγίες αυτές χρησιμοποιούνται σύμβολα. Αν δεν καταλαβαίνουμε, πρέπει να ρωτήσουμε τον πωλητή. Tromaktiko\nΛήστεψε δύο γυναίκες υπό την απειλή μαχαιριού στο κέντρο της Θεσσαλονίκης\nΠασχαλινές ευχές από τον Παναγιώτη Στάικο.\nΣυλλεκτικό video ! Η ιστορία του ελληνικού πετρελαίου 1981\nΜεγάλο προβάδισμα του Κάρτες στις εκλογές\nΚατωφερής Κίνηση Δ'\nΔιανυκτέρευση στη φυλακή για τη Reese Witherspoon\nΓερμανικό έγγραφο-ντοκουμέντο: H Ελλάδα ποτέ δεν παραιτήθηκε από τις αποζημιώσεις


ΙΔΡΥΜΑ ΕΥΓΕΝΙΔΟΥ / Οι Εσωτερικοί Πλανήτες\nΙΔΡΥΜΑ ΕΥΓΕΝΙΔΟΥ ΠΛΑΝΗΤΑΡΙΟ Αστροπύλη Ο Άνθρωπος και το Σύμπαν Τα παιδιά του ήλιου Οι Εσωτερικοί Πλανήτες\nΣε απόσταση μικρότερη των 70 εκατομμυρίων χιλιομέτρων ο πλησιέστερος πλανήτης στον Ήλιο, ο Ερμής, έχει μια επιφάνεια "βλογιοκομμένη" πραγματικά από μετεωρητικούς κρατήρες που οφείλονται κυρίως στη γειτνίασή του με τον Ήλιο. Η τεράστια βαρύτητα του Ήλιου προσελκύει μικρούς και μεγάλους διαστημικούς βράχους, με αποτέλεσμα η επιφάνειά του να βρίσκεται συνεχώς στο στόχαστρο των επερχόμενων εισβολέων. Ο Ερμής βρίσκεται τόσο κοντά στον Ήλιο, ώστε είναι πολύ δύσκολο να τον διακρίνουμε καθαρά από τη Γη. Επιπλέον είναι και μικρός, ελάχιστα μόνο πιο μεγάλος από τη Σελήνη. Η ηλιακή του ημέρα (από ανατολή σε ανατολή) διαρκεί διπλάσιο χρόνο (176 γήινες ημέρες) απ` ό,τι το έτος του, αν και μια πλήρης περιστροφή γύρω από τον άξονά του διαρκεί 59 ημέρες, ενώ μια πλήρης περιφορά του γύρω από τον Ήλιο διαρκεί 88 μόνο ημέρες. Η επιφάνειά του την ημέρα "τσουρουφλίζεται" κυριολεκτικά από έναν τεράστιο Ήλιο και σε θερμοκρασίες που λειώνουν ακόμη και μέταλλα, ενώ τη νύχτα παγώνει από το κρύο λόγω της έλλειψης οποιασδήποτε ατμόσφαιρας.\nΗ βαρύτητά του, η οποία δεν υπερβαίνει το 1/3 της γήινης, δεν αρκεί για να συγκρατήσει κάποια ατμόσφαιρα, παρ` όλο που περιβάλλεται από ένα λεπτό στρώμα ηλίου. Οποιοδήποτε άλλο είδος ατμόσφαιρας και αν είχε χάθηκε πριν από δισεκατομμύρια χρόνια. Το ήλιο προέρχεται από τον ηλιακό άνεμο και φυλακίζεται από το μαγνητικό του πεδίο, ενώ η ποσότητα που υπάρχει είναι τόσο μικρή ώστε, για να γεμίσουμε ένα απλό παιδικό μπαλόνι, θα έπρεπε να περιέχεται όλο το αέριο που περιλαμβάνεται σε μια σφαίρα με διάμετρο 6,5 χιλιομέτρων. Συγκριτικά, η ατμόσφαιρα της Γης είναι ένα τρισεκατομμύριο φορές πιο πυκνή.\nΈτσι, χωρίς αέρα γύρω του δεν υπάρχουν ούτε άνεμοι ούτε βροχές. Και χωρίς ατμόσφαιρα δεν υπάρχει προστασία ούτε από τη ζέστη, ούτε από το κρύο. Στο αφήλιο, οι μεσημεριανές θερμοκρασίες στην επιφάνειά του αγγίζουν τους 285 βαθμούς Κελσίου, ενώ στο περιήλιό του η θερμοκρασία πλησιάζει τους 430 βαθμούς Κελσίου, 7,5 δηλαδή φορές τη μέγιστη θερμοκρασία που έχει καταγραφεί ποτέ στην επιφάνεια της Γης (57,7 βαθμοί Κελσίου στη Λιβύη, το Σεπτέμβριο του 1922). Στη θερμοκρασία αυτή το ατσάλι χρειάζεται μερικά μόνο λεπτά για να κοκκινίσει ή να λειώσει ένα κομμάτι μολύβδου. Αντίθετα, οι νύχτες του Ερμή είναι ιδιαίτερα παγερές και ξεπερνούν τους 180 βαθμούς Κελσίου κάτω από το μηδέν, 7 δηλαδή φορές πιο κρύες από την κανονική θερμοκρασία που επικρατεί στην κατάψυξη του ψυγείου σας. Αυτή η διαφορά θερμοκρασίας που επικρατεί στον Ερμή (610 βαθμοί Κελσίου) είναι η μεγαλύτερη απ` όλους τους πλανήτες.\nΣτο μεταξύ, τα ειδικά ραντάρ του διαστημοπλοίου "Μαγγελάνος" χαρτογραφούσαν μέχρι το 1994 την επιφάνεια του γειτονικού μας πλανήτη Αφροδίτη, διαπερνώντας έτσι το πέπλο των νεφών που τη σκεπάζει συνεχώς. Οι εικόνες του Μαγγελάνου και οι σύγχρονοι υπερυπολογιστές στη Γη δημιούργησαν τις απεικονίσεις ενός καταπληκτικού τοπίου. Γιατί κάτω από το θολό πέπλο των νεφών της, υπάρχουν βαθιές χαράδρες, βουνά ψηλότερα και από το Έβερεστ, ενώ τεράστιες ποσότητες λάβας ξεχύνονται από ηφαίστεια που εξακολουθούν ακόμη να είναι ενεργά.\nΑπό την αρχαιότητα ακόμη, η Αφροδίτη ήταν το λαμπρότερο αντικείμενο στο νυκτερινό ουρανό. Οι αρχαίοι Έλληνες την ονόμαζαν "Εωσφόρο", προπομπό δηλαδή της αυγής. Κυρίως όμως εμφανιζόταν ως "Έσπερος", μετά τη δύση του Ηλίου, οπότε αποσπούσε άμεσα την προσοχή του γήινου παρατηρητή, εμπνέοντας ποιητές και ερωτευμένους επί χιλιάδες χρόνια. Σήμερα ο λαός μας την αποκαλεί Αυγερινό όταν εμφανίζεται το πρωί και Αποσπερίτη, όταν εμφανίζεται το βράδυ. Μια ημέρα στην Αφροδίτη, ισοδυναμεί με 243 γήινες, ενώ η ανατολή του Ηλίου γίνεται από τη δύση. Αυτή η αργή και αντίθετη με τους άλλους πλανήτες περιστροφή είναι ένα μόνο από τα μυστήρια που κρύβει ο δεύτερος αυτός πλανήτης του Ηλίου, αφού για δεκαετίες οι επιστήμονες διαφωνούσαν συνεχώς σχετικά με το τι υπήρχε κάτω από τα σύννεφα που βλέπαμε, τι είδους δηλαδή επιφάνεια θα βρίσκαμε στην Αφροδίτη.\nΟ γειτονικός μας πλανήτης είχε παίξει από παλιά το ρόλο της "δίδυμης " αδελφής της Γης μας λόγω του μεγέθους της κι έτσι θεωρούσαμε την Αφροδίτη ως έναν όμορφο και φιλόξενο κόσμο. Οι σύγχρονες όμως διαστημοσυσκευές μας αποκάλυψαν ότι η επιφάνεια έχει θερμοκρασία 480 βαθμών Κελσίου και ατμοσφαιρική πίεση 90 φορές μεγαλύτερη από εκείνη της Γης μας, ίση δηλαδή με την πίεση που υφίσταται σε βάθος 100 μέτρων σ` ένα γήινο ωκεανό. Σε μια αποπνικτική ατμόσφαιρα από διοξείδιο του άνθρακα (96%), άζωτο (3,5%) και θειικό οξύ πιο πυκνό ακόμη και από εκείνο που χρησιμοποιούμε στις μπαταρίες των αυτοκινήτων οι άνεμοι κινούνται με ταχύτητα, 360 χιλιομέτρων την ώρα.\nΣύννεφα καταιγίδων κυματίζουν ολόγυρα μεταφέροντας θερμότητα προς τους πόλους, ενώ η όξινη βροχή που πέφτει εξατμίζεται, πριν προλάβει να φτάσει στην επιφάνεια και αυτό γιατί περνάει μέσα από στρώματα με συνεχώς αυξανόμενη θερμοκρασία. Οι αστραπές φωτίζουν τα σύννεφα, καθώς το φως του Ηλίου χάνεται μέσα στο ρόδινο σκοτάδι. Η Αφροδίτη είναι ένα μέρος, όπου ακόμη και οι χειρότεροι εφιάλτες μας για μια κλιματολογική καταστροφή γίνονται πραγματικότητα. Το διοξείδιο του άνθρακα που παρέμεινε στην ατμόσφαιρά της, προκαλώντας το λεγόμενο "Φαινόμενο του Θερμοκηπίου", ανέβασε τη θερμοκρασία της επιφάνειας σε επίπεδα υψηλότερα και από το λειωμένο μόλυβδο. Διαστημόπλοια που έχουν εισχωρήσει σ` αυτά τα σύννεφα μας έχουν δώσει μια σαφή εικόνα για το πώς θα ήταν μια προσεδάφιση στην επιφάνεια της Αφροδίτης.\nΣτη βραχώδη επιφάνειά της το καυτό έδαφος περιλαμβάνει λίμνες από υλικά που στη Γη θα βρίσκονταν σε στερεά κατάσταση. Η χαρτογράφηση του Μαγγελάνου μας αποκάλυψε τρία υψίπεδα σε μέγεθος ηπείρων, ενεργά ηφαίστεια ψηλότερα κι από την Οροσειρά των Ιμαλαϊων, χαράδρες βάθους τριών χιλιομέτρων και μερικούς ρηχούς, αλλά μεγάλου πλάτους κρατήρες μετεωριτών. Οι μελλοντικοί επισκέπτες της Αφροδίτης θα αντικρίσουν μια επιφάνεια πέρα και απ` την επιστημονική φαντασία. Γιατί η επιφάνεια της Αφροδίτης είναι μία καυτή έρημος με ασθενείς ανέμους που δεν κατορθώνουν να διαβρώσουν τα βράχια, ακόμη και μετά την πάροδο εκατομμυρίων χρόνων. Ο πλανήτης που πήρε το όνομα της θεάς της ομορφιάς και του έρωτα πλησιάζει περισσότερο τη βιβλική περιγραφή της κόλασης παρά του παραδείσου.


Σπιτικό Γιαούρτι με 2 υλικά! | Fresh 96.1\nHome / Νέα / Σπιτικό Γιαούρτι με 2 υλικά!\nΣπιτικό Γιαούρτι με 2 υλικά!\n3 κτσ παραδοσιακό γιαούρτι (με ζωντανή μαγιά)\nΣε μια κατσαρόλα ρίχνουμε 1 λίτρο γάλα πλήρες. Ανακατεύουμε με μια ξύλινη κουτάλα συνεχώς πάνω στην φωτιά για να μην πιάσει το γάλα στον πάτο της κατσαρόλας. Αποσύρουμε το γάλα μόλις έρθει σε σημείο βρασμού. Το ρίχνουμε σε ένα γυάλινο μπολ. Το γάλα είναι έτοιμο όταν βάλουμε το δάχτυλό μας και αντέχει μέσα χωρίς να (40-50 c)\nΣε ένα μπολάκι ρίχνουμε 3 κτσ παραδοσιακό γιαούρτι (με ζωντανή μαγιά). Παίρνουμε μια μικρή ποσότητα από το γάλα και το ρίχνουμε μέσα στο γιαούρτι ανακατεύοντας συνεχώς. Το ρίχνουμε όλο μέσα στο γάλα και ανακατεύουμε με ένα σύρμα. Προσθέτουμε το μείγμα μέσα σε μπολάκια ή σε ένα μεγάλο μπολ.\nΠροθερμαίνουμε τον φούρνο για 60 δευτερόλεπτα στους 50 c. Κλείνουμε τον φούρνο και αφού σκεπάσουμε τα μπολάκι ή το μπολ τα αφήνουμε μέσα στον φούρνο για 7-8 ώρες χωρίς να τα κουνάμε. Ανοίγουμε και βλέπουμε πως το γιαούρτι έχει σταθεροποιηθεί και αφού τα βγάλουμε από τον φούρνο τα βάζουμε κλειστά με τα καπάκια μέσα στο ψυγείο για 4 ώρες.\nΤο γιαούρτι είναι έτοιμο να το απολαύσετε εσείς και η οικογένειά σας μπορείτε να το σερβίρετε με μέλι και καρύδια με δημητριακά και φρούτα.\nΜπορείτε να φτιάξετε μεγαλύτερη ποσότητα. Το γιαούρτι μπορείτε να το χρησιμοποιήσετε για γλυκές συνταγές ή για ζύμες χωρίς μαγιά!!\nΦτιάξτε το δικό σας υγιεινό και σπιτικό γιαούρτι και θα ενθουσιαστείτε!!


Η Fender επιβουλεύεται το όνομα "Μετέωρα" με νέο μοντέλο! - Κιθάρες και Ενισχυτές - Page 4 of 4\nΑποστολέας Θέμα: Η Fender επιβουλεύεται το όνομα "Μετέωρα" με νέο μοντέλο! (Αναγνώστηκε 1354 φορές)\nΕπάγγελμα: Guitar Tech/ Luthier\nΑπ: Η Fender επιβουλεύεται το όνομα "Μετέωρα" με νέο μοντέλ\n« Απάντηση #30 στις: 15:28 - 11/01/18 »\nbtw δεν τη βρίσκω κακόγουστη, ούτε κακή σχεδιαστικά με την έννοια του οπτικού ή της γραμμής. Τον όρο σχεδιασμό τον χρησιμοποιώ περισσότερο ως σχεδιασμό προϊόντος, ως θεματική που περιλαμβάνει πολλούς παράγοντες μαζί. Δηλ, δεν βρήκα ομοιότητα με κάποια άλλη κιθάρα, αλλά απλή συνάφεια. Όμως συνάφειες έχουν πάρα πολλά μοντέλα μεταξύ τους.\nΤη βρίσκω λειψή ως concept, λίγη, και κάπως πρόχειρη. Παρ' όλο που είμαι μέγας fan και της Tele αλλά και των offset, αυτή κατάφερε να με αποκλείσει και από τα δύο θεωρητικά "θελκτικά" στοιχεία.\nΠαράθεση από: dimsonic στις 15:22 - 11/01/18\nΤο πιο ηλιθιο στη φεντερ ειναι το ινλει στο πρωτο ταστο...\nΓια αυτους που θελουν να το βρισκουν πιο γρηγορα...\nNαι αλλά για φαντάσου το χωρίς αυτό...\n« Απάντηση #31 στις: 15:28 - 11/01/18 »\nΠαράθεση από: fusiongtr στις 15:15 - 11/01/18\nΑκόμα και στο headstock, στα κλειδιά, στην ταστιέρα, τα block inlays, όλα.\nΠάλι καλά που δεν έβαλαν τα ποτενσιόμετρα πάνω δεκσιά.\nΦίλος εκτός των άνωθι, έριξαν στο blender και μια tele- να τα λέμε και αυτά\nΥΓ: Μετά την Meteora, ελπίζω να παρουσιάσει και την Agio Oros- ένα blend από flying V/ strat με ένα touch από jazzmaster.\n« Απάντηση #32 στις: 15:55 - 11/01/18 »\nΤη βρίσκω λειψή ως concept, λίγη, και κάπως πρόχειρη.\nΒασικα ισχυει το 'LEO did it right the FIRST time".\nΣχεδιασε την ΚΑΛΥΤΕΡΗ κιθαρα του πλανητη το 1949 (Telecaster).\nΣχεδιασε την πλεον ΕΠΙΤΥΧΗΜΕΝΗ και ΛΕΙΤΟΥΡΓΙΚΗ κιθαρα του πλανητη το 1954 (Stratocaster).\nΣχεδιασε την ΟΜΟΡΦΟΤΕΡΗ και πιο ΒΟΛΙΚΗ κιθαρα του πλανητη το 1959 (Jazzmaster)\nΑπο εκει και περα δεν εχει ΛΟΓΟ να σχεδιασει κατι "καλυτερο" η εταιρια που φερει το ονομα Fender...\nΕιδικα αν σκεφτουμε οτι το 90% των κιθαρωνΕ εκει εξω αυτα τα 3 μοντελλα ΑΝΤΙΓΡΑΦΟΥΝ (ή εστω "βασιζονται χαλαρα" σε αυτα).\n« Απάντηση #33 στις: 16:55 - 11/01/18 »\nΈπαιρνα μια rear routed, emerald green (όχι transparent) με μαύρο hardware, matching headstock και ταστιέρα έβενο χωρίς inlays.\n« Απάντηση #34 στις: 17:28 - 11/01/18 »\nΠαράθεση από: Superfunk στις 15:55 - 11/01/18\nH Τele δεν είναι η καλύτερη κιθάρα του πλανήτη, μη μου το χαλνάς. Πάντα ήμουν με τα αουτσάιντερ. Είναι η καλύτερη εφαρμογή του "πως να φτιάξεις έναν βράχο δομικά, με το μικρότερο δυνατό κόστος και με διαφορετικό αλλά φιλικό στο μάτι τρόπο". Η καλύτερη είναι η Strat, ευτυχώς.\nΓια την jazzmaster διαφωνούμε αλλά συμφωνούμε στο ότι είναι και όμορφη και βολική, αλλά ακόμη κι έτσι, αναγνωρίζω ότι δεν επαναπαύθηκε και συνέχισε να γυρίζει το μυαλό του σε άλλα πράγματα. Με βάση αυτό που την προόριζε ήταν αποτυχία. Με βάση αυτό που έγινε, υπήρξε από τις εικονικές. Και έπειτα υπήρξαν κι άλλες. Mustang, Musicmaster, Lead, Toronado, Starcaster, Tele Deluxe και custom, ακόμη και οι USA Std υπέστησαν βασικές αλλαγές που και τις καθιέρωσαν και ζουν μέχρι τώρα και βελτίωσαν κάποια πράγματα.\nΤελωσπάντων κι αυτοί και οι απέναντι οργίασαν πραγματικά, τόλμησαν, έβγαλαν πράγματα τα οποία θεωρήκαν αρχικά αποτυχίες ( Les Paul, Flying V, Explorer, Jazzmaster κ.α.) αλλά αποτέλεσαν τελικά τεράστια παρακαταθήκη αφού είχαν ετεροχρονισμένη επιτυχία, είτε τυχαία είτε γιατί το άξιζαν. Aλλά έδειχναν το δρόμο και δεν δίσταζαν να φάνε τα μούτρα τους. Πέρα από φραγκοφονιάδες δηλ, είχαν κι έναν ρομαντισμό και μια υγιή κόντρα.\nΑυτό που ήθελα να πω σχετικά με το θέμα είναι ότι δεν είναι άσχημη, αλλά με χορδές δεν βάφονται αυγά. Εγώ θεωρώ ανάγκη να παρατήσουν όλα αυτά τα 35-40 είδη/μοντέλα Stratocaster που φτιάχνουν (το ίδιο και οι απέναντι) και να επικεντρωθούν και να πουλήσουν ένα πράγμα. Κιθάρες αντάξιες του ονόματός τους και της προέλευσης.\n« Απάντηση #35 στις: 17:46 - 11/01/18 »\nΠαράθεση από: Πνοή και Νύξη στις 17:28 - 11/01/18\nπως να φτιάξεις έναν βράχο δομικά, με το μικρότερο δυνατό κόστος και με διαφορετικό αλλά φιλικό στο μάτι τρόπο\nΚαι μόνο του αυτό δειχνει πολλά για την επιτυχία του οργάνου αλλα και για την αντίληψη περασμένων εποχών για τον περιορισμό του κόστους χωρίς φθηνιάρικο αποτέλεσμα. Ζουμε στην εποχή που άπαντες περιορίζουν το κόστος (δεν μιλώ μονο για μουσικα όργανα) με το να φτιάχνουν φθηνιάρικα προιόντα. Ποτέ δεν υπηρξε τόση πολλή τεχνολογία και τόσο κακές/μη ανθεκτικες κατασκευές όσο σήμερα.\nΗ "επιστροφή" στις ρίζες, κατασκευαστικά, δείχνει σήμερα state of the art σχεδον, τεχνολογικά... όταν βλέπεις μια καλοφτιαγμένη κιθάρα δηλαδη, με τον τρόπο που γινόταν στα 50ς ουσιαστικά, αλλα με τα καλά της σημερινης τεχνολογίας.\n« Απάντηση #36 στις: 19:35 - 12/01/18 »\nΘα περιμένω κάνα τριάρι χρόνια να μείνει καμιά να σκονίζεται στα logistics του Thomann, να την αγοράσω στη μισή τιμή μπιρ παρά.\nΚαι θα της βάλω έναν Di Marzio Chopper bridge. Θα κόψω και ένα όμορφο ξύλινο pickguard ... ένα volume push pull και θα ταιριάζει στα γούστα μου.\nΜέχρι τότε, υπάρχει η Epi Βοναμάσα .\n« Απάντηση #37 στις: 02:48 - 15/01/18 »\nΈχοντας βαρεθεί να βλέπω να κυκλοφορούν τόσες κλασικές offset jazzmaster και jaguar τελευταία, και παρ'ότι δεν μου αρέσουν καθόλου οι offset telecaster μπορώ να πω ότι σχεδιαστικά την βρίσκω άψογη ως προς το σχήμα του σώματος και την επιλογή του headstock. Ελπίζω να την εκτιμήσουν όλοι αυτοί οι shoegazers-dreampopers και να μην πάει άπατη.\n« Απάντηση #38 στις: 10:17 - 15/01/18 »\nΕμένα μου μοιάζει σαν σχέδιο με μπάσο περισσότερο σαν ένα offset fender jazz bass δηλαδή.(ειδικά αυτά τα inlays).Τώρα το headstock δεν ξέρω τι άλλο θα μπορούσε να μπει για τη Fender μιλάμε.\nΠοιο "ζωντανα" τα ηλεκτρικα μπασσα Fender στη μείξη;\nΞεκίνησε από Child Of Story\n6469 Εμφανίσεις 14:35 - 22/03/09\n"Γεμάτος" ήχος σε χαμηλή ένταση σε Fender Ηot Rod Deluxe?\nΞεκίνησε από Vodkapower\n8235 Εμφανίσεις 17:39 - 12/03/09\nfender twin reverb "προβλημα" εντασης...\nΞεκίνησε από J's conspiracy\n1365 Εμφανίσεις 23:27 - 09/12/12\nΗ πρώτη μου ήλεκτρική=fender "superfunk" telecaste\nΞεκίνησε από kokoman\n5551 Εμφανίσεις 20:42 - 30/03/06


Νέο Volvo XC40 2018 (Video) | Yellow Radio\nΑρχική/Γενικά/Νέο Volvo XC40 2018 (Video)\nYellowRadio.gr Follow on Twitter Send an email 22 Σεπτεμβρίου 2017 - 07:48\nTo νέο κόμπακτ premium SUV είναι το πρώτο Volvo που βασίζεται στην πλατφόρμα CMA και οι πωλήσεις του θα ξεκινήσουν στις αρχές του 2018.\nΤο XC40 θα έρθει στην αγορά για να ανταγωνιστεί μοντέλα όπως το Audi Q3, η BMW X1, η Mercedes-Benz GLA και το Range Rover Evoque.\nΒασισμένο στη νέα πλατφόρμα Compact Modular Architecture (CMA) της σουηδικής φίρμας, το XC40 είναι το τρίτο μοντέλο στην γκάμα των SUV της, παίρνοντας θέση κάτω από το XC90 και το XC60.\nΝέο Volvo XC40 2018\nΤοποθετείται σε μια κατηγορία της αγοράς που γνωρίζει εκρηκτική ανάπτυξη παγκοσμίως. Η Volvo εκτιμά ότι οι ετήσιες πωλήσεις premium compact SUV θα ξεπεράσουν το ένα εκατομμύριο παγκοσμίως έως το 2020 – θα είναι δηλαδή δεκαπλάσιες από ό,τι το 2010.\nΗ έλευση του XC40 όμως σηματοδοτεί επίσης μια θεαματική αύξηση των μοντέλων της σουηδικής φίρμας καθώς και το οριστικό διαζύγιο από την πλατφόρμα της Ford, πάνω στην οποία βασίζονταν τα μικρά της μοντέλα από το ξεκίνημα του 21ου αιώνα.\nΑν και οι μηχανολογικές δυνατότητες της Volvo ποτέ δεν χάθηκαν την εποχή που η φίρμα ανήκε στη Ford, εντούτοις είχαν συρρικνωθεί δραματικά. Η εξέλιξη της νέας πλατφόρμας CMA –στην οποία θα βασιστούν τουλάχιστον άλλα δύο Volvo, αλλά και μελλοντικά μοντέλα της Lynk & Co, που ανήκει στη μητρική της Volvo, την Geely– ξεκίνησε το 2013 και απαίτησε την πρόσληψη εκατοντάδων μηχανολόγων.\nΗ περισσότερη δουλειά έγινε κάτω από την επίβλεψη του τότε τεχνικού επικεφαλής, Peter Mertens, που έκτοτε αποχώρησε για να γίνει επικεφαλής Έρευνας & Εξέλιξης στην Audi.\nΤο XC40 έχει έντονη οπτική συγγένεια με τα μεγαλύτερα XC60 και XC90, αλλά η Volvo λέει ότι η εντολή προς το σχεδιαστικό τμήμα ήταν να δημιουργήσει ένα αυτοκίνητο που να μη δείχνει απλά σαν μικρότερο αδελφάκι των δύο άλλων.\nΗ εξωτερική σχεδίαση είναι έργο του 31χρονου Βρετανού ντιζάινερ Ian Kettle και περιλαμβάνει ένα καπό σε σχήμα κελύφους κι ένα ξεχωριστό πίσω παράθυρο που ανασηκώνεται έντονα. Αποφεύγει το στιλ crossover-κουπέ με τη χαμηλή οροφή, καθώς η Volvo στοχεύει ένα νεανικό κοινό που, όπως λέει, θέλει και πρακτικότητα εκτός από στιλ.\nΜε μήκος 4.425 mm, το XC40 είναι σαφώς, 263 mm, μικρότερο από το XC60, αλλά είναι μόλις 3 mm χαμηλότερο κι έχει ένα μεταξόνιο 2.702 mm. O Kettle λέει ότι ήθελε να σχεδιάσει ένα αυτοκίνητο που να δείχνει σαν ένα «σκληρό ρομποτάκι». Οι στάνταρ τροχοί είναι μεγάλοι, με το βασικό μοντέλο να έχει 17 ιντσών, αλλά τα περισσότερα να κυλούν σε 18άρηδες ή 19ρηδες, ενώ προσφέρονται ως έξτρα μέχρι και 21 ιντσών.\nΜέσα, το XC40 είναι πιο ριζοσπαστικό. Η Volvo παρέχει ως στάνταρ έναν ψηφιακό πίνακα οργάνων TFT 12,3” και μια οθόνη 9” στο κέντρο του ταμπλό, σε διάταξη portrait – την ίδια που έχει και το XC60. Η συνδεσιμότητα θα είναι εκτεταμένη, με τα Apple CarPlay και Android Auto στάνταρ σε όλες τις εκδόσεις.\nΠαρότι η Volvo πλασάρει το XC40 ως premium προϊόν, δεν χρησιμοποιεί τα συμβατικά υλικά «πολυτελείας», αλλά υλικά όπως η τσόχα στις θήκες των θυρών και το ειδικής υφής πλαστικό στη θέση του ξύλου και του μετάλλου. Στα αυτοκίνητα προπαραγωγής που είδαμε, το ταμπλό είχε σταμπωτό το χάρτη της πόλης του Göteborg.\nΟι θέσεις για μικροπράγματα στην καμπίνα είναι πολλές και περιλαμβάνουν έναν αναδυόμενο κάλαθο αχρήστων ανάμεσα στα καθίσματα, καθώς και εξαιρετικά ευρύχωρες θήκες στις πόρτες, όπου τα ηχεία έχουν μετατοπιστεί ειδικά για να ελευθερωθεί χώρος. Γι’ αυτό, το ηχοσύστημα χρησιμοποιεί ένα woofer μέσα στο ταμπλό για την αναπαραγωγή των χαμηλών συχνοτήτων, που συνδυάζεται με tweeters τοποθετημένα ψηλά.\nΤο πορτμπαγκάζ χωράει 460 λίτρα με τα πίσω καθίσματα στη θέση τους, όντας μεγαλύτερο από του Evoque, ενώ το αφαιρούμενο δάπεδο προσφέρει ένα κρυφό διαμέρισμα από κάτω και μια ειδική θέση για την εταζέρα όταν τη βγάζεις. Ο χώρος για τους επιβάτες είναι άφθονος μπροστά και λογικός πίσω, αλλά η ανασηκωμένη γραμμή των πίσω παραθύρων θα περιορίζει την ορατότητα των ατόμων με χαμηλό ανάστημα.\nΜηχανολογικά, το XC40 είναι εν πολλοίς συμβατικό. Η εξυπνάδα της CMA έγκειται στην προσαρμοστικότητά της για αυτοκίνητα διαφόρων μεγεθών και συστημάτων κίνησης. Στο αμάξωμα χρησιμοποιείται ατσάλι αντί για ακριβά κράματα, ενώ η ανάρτηση είναι με γόνατα τύπου McPherson μπροστά και σύστημα πολλαπλών συνδέσμων πίσω.\nΔύο κινητήρες θα είναι διαθέσιμοι στο λανσάρισμα, και οι δύο δίλιτροι 4κύλινδροι τούρμπο: Ο κορυφαίος βενζίνης Τ5 με 250 ίππους και 35,7 kgm ροπής, και ο ντίζελ D5 με 190 ίππους. Και οι δύο θα συνδυάζονται με αυτόματο κιβώτιο οκτώ σχέσεων και σύστημα αυτόματης τετρακίνησης με κεντρικό συμπλέκτη Haldex.\nΘα πρέπει να περιμένουμε λίγο ακόμα για το καινοτόμο υβριδικό σύστημα με τον 3κύλινδρο κινητήρα, ενώ η Volvo λέει ότι έπεται και αμιγώς ηλεκτρική έκδοση μπαταρίας (BEV).\nΑναμενόμενα για Volvo, ο εξοπλισμός ασφαλείας είναι κορυφαίος, δίνοντας στο μικρομεσαίο SUV το επίπεδο προστασίας που προσφέρει το μεγάλο XC90. Όλα τα XC40 έχουν ένα ενεργό σύστημα αποφυγής σύγκρουσης που λειτουργεί έως τα 64 km/h και περιλαμβάνει μια λειτουργία μετριασμού επιπτώσεων, που επεμβαίνει για να στρίψει το αυτοκίνητο και να το επαναφέρει στο σωστό ρεύμα κυκλοφορίας αν ανιχνεύσει την πιθανότητα μετωπικής σύγκρουσης με αντίθετα ερχόμενο όχημα. Ένα αναβαθμισμένο έξτρα σύστημα IntelliSafe θα περιλαμβάνει ένα ημιαυτόνομο cruise control που θα λειτουργεί μέχρι τα 130 km/h, καθώς και ένα σύστημα cross-traffic alert που θα φρενάρει αυτόματα αν έρχεται αυτοκίνητο την ώρα που ξεπαρκάρετε με όπισθεν.\nΑν και το XC40 θα πωλείται σε διάφορες παραλλαγές, η Volvo δεν θέλει αυτές να θεωρούνται ως συμβατικές εκδόσεις εξοπλισμού, αφού η καθεμία θα προσφέρει τις δικές της χρωματικές επιλογές. Η βασική Momentum θα έχει πλούσιο στάνταρ εξοπλισμό και τη δυνατότητα επιλογής λευκής οροφής, ενώ η πιο σπορ R-Design έχει γυαλιστερή μαύρη σκεπή ως στάνταρ και άλλα κοσμητικά στοιχεία όπως οι χρωμιωμένες απολήξεις των εξατμίσεων (στη Momentum είναι κρυφές). Η κορυφαία έκδοση Inscription, που απευθύνεται σε όσους ζητούν πιο παραδοσιακό premium διάκοσμο, θα λανσαριστεί αργότερα.\nΗ Volvo αναγνωρίζει ότι οι νεαροί επαγγελματίες δεν ενδιαφέρονται τόσο να αγοράσουν αυτοκίνητο οπότε, όπως και στην περίπτωση της Lynk & Co, το πλάνο είναι να διατίθεται το XC40 μέσω ενός αναβαθμισμένου σχεδίου χρονομίσθωσης, που η φίρμα περιγράφει ως «υπηρεσία συνδρομών», θα την ονομάζει “Care by Volvo” και θα σημαίνει μία ενιαία πληρωμή για τη μίσθωση, τη συντήρηση, την ασφάλιση και την υπηρεσία concierge, συν τη δυνατότητα της αλλαγής του αυτοκινήτου με ένα άλλο μοντέλο της Volvo για μέχρι και 12 μέρες το χρόνο.\nΤα βιβλία παραγγελιών για το XC40 στην Ευρώπη έχουν ήδη ανοίξει, οι τιμές είναι παραπλήσιες με αυτές των Audi Q3 και BMW X1, και οι παραδόσεις θα ξεκινήσουν στις αρχές του νέου χρόνου.


Κυνηγώντας με τη σφεντόνα! | Cretanmagazine.gr\nΤέλος 10ετίας του ’40 αρχές της 10ετίας του ’50 στο μικρό ορεινό χωριό Απίδια Σητείας\nΣχεδόν όλα τα παιδιά του χωριού είμαστε οπλισμένα με σφεντόνες για το κυνήγι των πουλιών. Τότε ήταν πάρα πολλά στην περιοχή μας. Δεν υπήρχαν φυτοφάρμακα και άλλα δηλητήρια, για να τα εξοντώνουν. Όμως ο δραγάτης* μάς κυνηγούσε και, αν μας έπιανε, έκανε «κατάσχεση» της σφεντόνας. Γι αυτό και, όταν τον βλέπαμε να πλησιάζει, γινόμαστε «καπνός». Είχαμε το δικό μας όπλο, για να αποφύγουμε την κατάσχεση της σφεντόνας από τον αγροφύλακα. Τη γρηγοράδα μας στο τρέξιμο! Αδύνατο να μας πιάσει ο δραγάτης! Αλλά, ακόμη κι αν πέφταμε στα χέρια του καθώς περνούσαμε δίπλα από την ενέδρα του και χάναμε έτσι τη σφεντόνα μας, πολύ γρήγορα φτιάχναμε άλλη. Χρειαζόμαστε ένα ξύλο διχαλωτό (διχάλι) δυο ειδικά λάστιχα και ένα πετσάκι από μαλακό δέρμα, όπου θα βάναμε τα «πολεμοφόδια», τις μικρές στρογγυλές πέτρες. Το διχάλι φτιάχναμε από κλαδιά αγριελιάς ή πριναριών. Διαλέγαμε το κατάλληλο, κατά τη γνώμη μας, το κόβαμε από το μητρικό φυτό, το καθαρίζαμε από τα φύλλα και τα μικρά κλωναράκια. Για να αποκτήσει το κατάλληλο, καμπυλωτό σχήμα δέναμε με σύρμα τις πάνω άκρες του και το αφήναμε κάποιες μέρες για να ξεραθεί και να σταθεροποιήσει το σχήμα αυτό. Όταν πια νομίζαμε ότι ήταν καλό, λύναμε το σύρμα και δέναμε στις άκρες του διχαλιού τα δυο λάστιχα. Τα βρίσκαμε στο εμπόριο, σε μαγαζιά.\nΚάποιες φορές σε περίπτωση έλλειψης κόβαμε στενές λουρίδες από σαμπρέλες αυτοκινήτων, για να τα βάλομε σαν λάστιχα στη σφεντόνα μας. Πολύ πρόχειρη αυτή η κατασκευή και χωρίς πολλές επιτυχίες στη σκόπευση! Όμως πενία τέχνας κατεργάζεται! Το πετσάκι, ένα κομμάτι από μαλακό δέρμα, το βρίσκαμε στα τσαγκαράδικα του χωριού. Τέτοια μικρά κομμάτια είχαν αρκετά. Γεμίζαμε τις τσέπες μας με μικρές στρογγυλές πέτρες, πολεμοφόδια για το κυνήγι που θα ακολουθούσε. Τις ελεύθερες μας ώρες, κυρίως τις μεσημεριανές, μετά τη βόσκηση των ζώων και την επιστροφή μας στο σπίτι, ξαμολιόμαστε στις γύρω από το χωριό περιοχές, άλλοτε με παρέα τους φίλους αλλά τις πιο πολλές φορές μόνοι, όπου υπήρχαν δέντρα και η προσπάθεια και η αγωνία μας ήταν πόσα πετούμενα θα είχαμε πετύχει με την επιστροφή μας στο σπίτι. Το μεσημεριανό φαγητό δε μας απασχολούσε ιδιαίτερα. Γνωρίζαμε ότι στην περιπλάνησή μας την ώρα του κυνηγιού θα συναντούσαμε δέντρα αλλά και αμπέλια με πολλούς εύχυμους και ώριμους καρπούς, για να κορέσουμε την πείνα μας!\nΤα πιο συνηθισμένα πτερωτά θηράματά μας ήταν: λαδάκια (με φαιοπράσινο- λαδί χρώμα του πτερώματός τους), κεφαλάδες ( με κεφάλι αναλογικά μεγάλο για το σώμα του), γλωσσάδες (με τη μεγάλη στενόμακρη γλώσσα τους) και ασκορδαλοί (κορυδαλλοί). Σπάνια κίτρινους ή μελισσοφάδες και ακόμη πιο σπάνια κανένα τσαλαπετεινό ή αγριοπερίστερο. Τέτοιες επιτυχίες είχαν οι πιο δεινοί σκοπευτές. Ένας τέτοιος ήταν ο Μιχάλης Χρυσοφάκης από την Ιεράπετρα, εγγονός του θείου μου του Χατζή (Ιωάννη Γιακουμάκη), ο οποίος περνούσε μεγάλο χρονικό διάστημα τα καλοκαίρια στο Έξω Απίδι, κοντά στον παππού και τη γιαγιά του. Ένας άλλος καλός σκοπευτής με τη σφεντόνα ήταν το Νικολάκι του Καβαλάρη. Ήταν αυτός που κάποιοι τον αποκαλούσαν «απόρακη», όμως έπαιρναν την πληρωμένη απάντηση, όπως αναφέρω σε άλλο σημείο του βιβλίου μου «Με της μνήμης τα φτερά ταξιδεύω στα παλιά».\nΕπιστρέφοντας από το κυνήγι καμαρώναμε για τις επιτυχίες μας! Συνοριζόμαστε με άλλα παιδιά του χωριού. Το κυνήγι ασχολούμαστε οι ίδιοι για την προετοιμασία του για το ψήσιμο. Μαδούσαμε τα φτερά, σκίζαμε και καθαρίζαμε από τα εντόσθια, κόβαμε τις άκρες των ποδιών από το γόνατο και κάτω. Τα πλύναμε, τα αλατίζαμε και ήταν πια έτοιμα για ψήσιμο. Σήμερα, μετά από τόσα χρόνια, καθώς το σκέφτομαι είμαι σίγουρος ότι κάτι τέτοιο δεν θα μπορούσα να το κάνω! Βέβαια άλλες οι σημερινές και άλλες οι τότε συνθήκες! Κάποιες φορές, αν υπήρχε αρκετή ποσότητα κυνηγιού, η μητέρα μάς τα τηγάνιζε ή τα έψηνε πιλάφι με ρύζι ή χόντρο. Τις πιο πολλές όμως φορές τα ψήναμε οφτά μέσα σε πατάτες στην καρβουνιστιά της παραστιάς! Οι οφτές πατάτες στην καρβουνιστιά της παραστιάς, με αλάτι και λεμόνι, μας άρεσαν ιδιαίτερα. Ακόμη περισσότερο, όταν εφαρμόζαμε μια δική μας πατέντα, τη δική μας εφεύρεση και συνταγή. Ανοίγαμε τις πατάτες, όπως σήμερα στα γεμιστά, και στο κενό κοίλωμα τοποθετούσαμε μικρά πουλιά, κυρίως λαδάκια, που είχαμε σκοτώσει με τις σφεντόνες μας. Επιμελώς μαδημένα, καθαρισμένα από τα εντόσθια και με κομμένο κεφάλι και τις άκρες από τα ποδαράκια, τα βάναμε μέσα στις πατάτες, κλείναμε το άνοιγμα με ένα καπάκι από πατάτα και τις σκεπάζαμε στην καρβουνιστιά. Έπειτα από πολλή ώρα- είχαμε τη σχετική υπομονή- το αποτέλεσμα μάς δικαίωνε. Λίπος από το «κυνήγι» έλιωνε και έκανε την πατάτα νοστιμότατη, σωστή λιχουδιά! Το ίδιο και περισσότερο νόστιμο ήταν το κρέας των πουλιών!\nΕίχαμε, ακόμη, μάθει από τους μεγαλύτερους μας, να στένομε πλάκες- παγίδες, στηρίζοντάς τις σε ξυλάκια, με ειδικό έντεχνο τρόπο και κάτω από αυτές σε λακκάκι βάναμε σπόρους σιταριού για δόλωμα. Πήγαιναν κυρίως οι ασκορδαλλοί να φάνε το σιτάρι, χτυπούσαν τα ξυλάκια, η πλάκα έπεφτε και τους παγίδευε κάτω από το βάρος της. Δεν έμενε παρά να περάσομε και να μαζέψομε τη «λεία» μας! « Πενία τέχνας κατεργάζεται», λέει το γνωστό γνωμικό!


Δελτίο Καιρού με το κο Λέκκα Εμμανουήλ - Καιρών Κρήτες - CretaWeather.gr\nαπό CretaWeather\t στις 16/09/2020 1.710\nΚαλή σας μέρα ….και με το καλό το Φθινόπωρο.\nΜεσογειακός Κυκλώνας (Medicanes) ; Ποιος ξέρει αν θα εξελιχθεί έως αυτή τη βαθμίδα. Η πιθανότητα υπάρχει, είναι όμως μικρή. Ας μείνει όμως αυτό να εξετασθεί από τους Μετεωρολόγους, αυτό που οφείλει να κάνει ο κάθε πολίτης είναι να ενημερώνεται με τα τελευταία δεδομένα και να λάβει μέτρα αυτοπροστασίας. Θα πρέπει να γνωρίζουμε ότι η ένταση των φαινομένων εμφανίζεται σε τοπικό επίπεδο δοκιμάζοντας τις περιοχές που πλήττονται από την ένταση αυτή.\nΓια αύριο Πέμπτη αναμένεται γενικά καλός καιρός στην Κρήτη με λίγες νεφώσεις πρόσκαιρα αυξημένες, χωρίς όμως φαινόμενα βροχής, οι άνεμοι θα πνέουν από Α-ΒΑ διευθύνσεις, 3-4 Μποφόρ στα βόρεια του νησιού ενώ στα Νότια θα πνέουν από Δ-ΝΔ διευθύνσεις με την ίδια ένταση. Η θερμοκρασία θα διατηρηθεί στα ίδια καλά, έως και λίγο υψηλά για την εποχή επίπεδα. Αργά το βράδυ της Πέμπτης οι νεφώσεις θα πυκνώσουν περισσότερο στα δυτικά, νοτιοδυτικά και νότια της Κρήτης και πιθανά θα κάνουν την εμφάνιση τους και οι πρώτες βροχές στις περιοχές αυτές.\nΤην Παρασκευή αναμένονται αυξημένες νεφώσεις με τοπικές όμως , ήπιες, βροχοπτώσεις κατά τόπους κυρίως σε δυτικές και νότιες περιοχές της Κρήτης. Οι άνεμοι θα στραφούν σταδιακά από ΝΔ έως και Νότιες διευθύνσεις με τις μεγαλύτερες εντάσεις των 5 -6 Μποφόρ να επηρεάζουν τις δυτικές περιοχές. Η θερμοκρασία παραμένει στα ίδια επίπεδα.\nCretaweatherΈκτακτο Δελτίο ΚαιρούΚαιρόςΛέκκας ΕμμανουήλΠρόγνωση Κρήτης\n6473Επισκέπτες την προηγούμενη εβδομάδα:\n1572Επισκέπτες ανά μήνα:


ΟΥΡΟΛΙΘΙΑΣΗ | ΟΥΡΟΛΟΓΟΣ ΑΝΔΡΟΛΟΓΟΣ ΧΕΙΡΟΥΡΓΟΣ ΛΑΡΙΣΑ\nΗ Ουρολιθίαση είναι η παρουσία λίθων σε οποιοδήποτε σημείο του ουροποιητικού συστήματος. Ο λίθος ( ή οι λίθοι ) μπορεί να βρίσκεται στα ακόλουθα σημεία:\nΟυρολιθίαση πυελοκαλυκικού συστήματος\nΤο πυελοκαλυκικό είναι το σύστημα στο εσωτερικό κάθε Νεφρού όπου συγκεντρώνονται τα ούρα. Το σύστημα αυτό αποτελείται από την άνω, μέση, και κάτω καλυκική ομάδα του Νεφρού, καθώς και την Πύελο.\nΟ ουρητήρας είναι ένας λεπτός σωλήνας ( διάμετρος λίγα mm ) που συνδέει το Πυελοκαλυκικό σύστημα του Νεφρού με την Ουροδόχο Κύστη. Ο ουρητήρας κατά την πορεία του παρουσιάζει 3 σημεία στα οποία το εύρος του στενεύει αρκετά, με συνέπεια να είναι πιο εύκολο για μια πέτρα να ενσφηνωθεί. Αυτά τα σημεία είναι:\nα. η ένωση του ουρητήρα με την πύελο ( Πυελοουρητηρική συμβολή ), β. η ένωση του ουρητήρα με την Κύστη ( Κυστεοουρητηρική συμβολή ),και γ. το σημείο που ο ουρητήρας διασταυρώνεται με τα λαγόνια αγγεία.\nΟυρολιθίαση Ουροδόχου Κύστεως\nΗ Ουροδόχος Κύστη είναι ένα κοίλο μυώδες όργανο στο οποίο συγκεντρώνονται τα ούρα. Η λειτουργική της χωρητικότητα κυμαίνεται γύρω στα 400-500 ml.\nΗ ουρήθρα είναι ένας μικρός σωλήνας που μεταφέρει τα ούρα από την Κύστη στο εξωτερικό περιβάλλον. Στον Άνδρα έχει μήκος περίπου 20 εκ. και μπορεί μια πέτρα να ενσφηνωθεί σε κάποιο σημείο της. Η γυναικεία ουρήθρα έχει μήκος μόλις 4 εκ και είναι αρκετά πιο δύσκολο αυτό να συμβεί.\nΟυρολιθίαση – Απεικόνιση των Λίθων\nΗ απεικόνιση των λίθων του ουροποιητικού συστήματος γίνεται με τους εξής τρόπους:\n1. Απλή Ακτινογραφία ( ΝΟΚ )\nΗ απλή ακτινογραφία ΝΟΚ είναι μια απλή και γρήγορη μέθοδος απεικόνισης. Παρουσιάζει όμως το μειονέκτημα ότι ένα ποσοστό 20% των λίθων δεν απεικονίζονται καθόλου, καθώς και ότι η ποιότητα απεικόνισης επηρεάζεται από το εντερικό περιεχόμενο.\n2. Υπερηχογράφημα Νεφρών-Κύστεως\nΕίναι μια πολύ καλή μέθοδος απεικόνισης. Παρουσιάζει το πλεονέκτημα ότι δεν επιβαρύνει τον ασθενή με ακτινοβολία και μπορεί να επαναληφθεί πολλές φορές με μικρό κόστος. Τα μειονεκτήματα της μεθόδου είναι ότι πολύ μικροί λίθοι ( κάτω των 4mm ) δύσκολα απεικονίζονται, καθώς και ότι η απεικόνιση μπορεί να επηρεαστεί από παράγοντες όπως η θέση των νεφρών, η παχυσαρκία, και η αεροπλήθεια του εντέρου.\n3. Αξονική Τομογραφία ( χωρίς σκιαγραφικό)\nΑποτελεί την πιο αξιόπιστη μέθοδο απεικόνισης ( gold standard ), και υπερτερεί έναντι όλων των άλλων. Με την αξονική τομογραφία πρακτικά μπορούμε να απεικονίσουμε το 100% των λίθων, ενώ η εξέταση δεν επηρεάζεται από παράγοντες όπως η αεροπλήθεια του εντέρου, η παχυσαρκία κ.λ.π. Παρέχει εξαιρετική ακρίβεια στη μέτρηση των διαστάσεων του λίθου. Για όλους τους παραπάνω λόγους σήμερα αποτελεί την απεικονιστική μέθοδο εκλογής σε όλα τα μεγάλα νοσοκομειακά κέντρα και κλινικές.\nΟυρολιθίαση – Σύσταση των Λίθων\nΑνάλογα με τη σύσταση τους οι λίθοι κατατάσσονται στις ακόλουθες κατηγορίες:\nΛίθοι εναμμώνιου φωσφορικού μαγνήσιου ( λίθοι στρουβίτη )\nΗ σύσταση των λίθων παίζει ρόλο στην απεικόνιση τους στις απλές ακτινογραφίες. Όσο μεγαλύτερο το ποσοστό ασβεστίου που περιέχει ένας λίθος, τόσο πιο διακριτός ( ακτινοσκιερός ) γίνεται στις ακτινογραφίες. Οι λίθοι Ουρικού οξέος δεν φαίνονται στις απλές ακτινογραφίες ( ακτινοδιαπερατοί ), ενώ οι λίθοι Κυστίνης φαίνονται αμυδρά ( μερικώς ακτινοδιαπερατοί ).\nΠοιοι παράγοντες ευθύνονται για την ουρολιθίαση\nΤο φύλο. Οι άνδρες προσβάλλονται 3 φορές συχνότερα από τις γυναίκες. Η τεστοστερόνη έχει ενοχοποιηθεί για αυτό το φαινόμενο, επειδή ευθύνεται για μεγαλύτερη παραγωγή οξαλικών στο ήπαρ σε σχέση με τις γυναίκες.\nΗ ηλικία. Η συχνότερη εμφάνιση εντοπίζεται στις ηλικίες μεταξύ 20 – 50 ετών.\nΓενετικοί παράγοντες. ‘Ατομα με οικογενειακό ιστορικό ουρολιθίασης εμφανίζουν αυξημένες πιθανότητες σχηματισμού λίθων. Αυτό πιθανότατα οφείλεται σε γονιδιακές διαταραχές που μεταβιβάζονται κληρονομικά. 1 στου 4 ασθενείς με ουρολιθίαση έχουν θετικό οικογενειακό ιστορικό.\nΕπαγγελματική Ασχολία. Ορισμένα επαγγέλματα, κυρίως αυτά που συνδυάζονται με μειωμένη κινητικότητα ( επαγγέλματα γραφείου ) εμφανίζουν αυξημένη επίπτωση ουρολιθίασης σε σχέση με επαγγελματικές ασχολίες αυξημένων σωματικών απαιτήσεων ( π.χ. αγρότες, εργάτες ).\nΕποχή του έτους. Αυξημένη επίπτωση των επεισοδίων κωλικών νεφρού παρουσιάζονται προς το τέλος του καλοκαιριού και νωρίς το φθινόπωρο λόγω των αυξημένων θερμοκρασιών και της αφυδάτωσης κατά την εποχή αυτή.\nΔιατροφικές συνήθειες. Η σύγχρονη Δυτική διατροφή βασίζεται σε μεγάλο ποσοστό σε πρωτείνες ζωικής προέλευσης και λίπος, κάτι που έχει συμβάλει στην αύξηση των ποσοστών ουρολιθίασης.\nΠρόσληψη ύδατος. Έχει βρεθεί ότι πρόσληψη κάτω από 1200 ml/ημέρα προδιαθέτει σε σχηματισμό λίθων.\nΣυχνές Ουρολοιμώξεις. Υποτροπιάζουσες ουρολοιμώξεις με συγκεκριμένα μικρόβια ( Πρωτέας, Κλεμπσιέλλα, Σερράτια, Εντεροβακτηρίδιο ) που διασπούν την Ουρία ευθύνονται για σχηματισμό λίθων από στρουβίτη.\nΣυστηματικές Νόσοι: Ουρική Αρθρίτιδα, Υπερπαραθυρεοιδισμός, Σαρκοείδωση, Φλεγμονώδης νόσος του εντέρου ( Νόσος Chrohn, Ελκώδης κολίτιδα ).\nΑνατομικές Ανωμαλίες του Νεφρού: Σύνδρομο Πυελοουρητηρικής συμβολής ( ΣΠΟΥΣ ), Πεταλοειδής Νεφρός, Σπογγοειδής Νεφρός\nΟυρολιθίαση – Συμπτώματα – Τι μπορεί να προκαλέσει\nΟι πέτρες στο ουροποιητικό σύστημα μπορεί να είναι από τελείως ασυμπτωματικές ( δεν προκαλούν καθόλου συμπτώματα ) μέχρι να προκαλούν την πολύ έντονη εικόνα του οξέος κωλικού του Νεφρού. Σε γενικές γραμμές, τα προβλήματα της λιθίασης καθορίζονται από τη θέση της πέτρας , ενώ ρόλο παίζει και η χρονική διάρκεια παρουσίας της πέτρας.\nΟι λίθοι που βρίσκονται μέσα στο Νεφρό σπάνια προκαλούν πόνο, εκτός αν αποφράσσουν κάποιο κάλυκα του πυελοκαλυκικού συστήματος. Αν η πέτρα βρίσκεται στην πυελοουρητηρική συμβολή ( είναι το σημείο που ενώνεται ο ουρητήρας με το Νεφρό ), τότε μπορεί να προκαλέσει Κωλικό Νεφρού και Υδρονέφρωση.\nΟι λίθοι που βρίσκονται στον Ουρητήρα είναι σχεδόν βέβαιο ότι θα προκαλέσουν Κωλικό Νεφρού λόγω της απόφραξης που δημιουργούν, ενώ σε κάποιες περιπτώσεις θα δημιουργήσουν και Υδρονέφρωση που μπορεί να είναι διαλείπουσα ( δηλαδή να υποχωρεί και να ξαναπαρουσιάζεται ).\nΟι λίθοι που βρίσκονται μέσα στην Κύστη δημιουργούν έντονα ερεθιστικά συμπτώματα ούρησης , δυσουρία (επώδυνη ούρηση), συχνουρία, νυκτουρία. Επειδή αποτελούν εστία μικροβίων προκαλούν υποτροπιάζουσες Ουρολοιμώξεις, ενώ δεν είναι σπάνια και η Αιματουρία. Οι λίθοι που βρίσκονται μέσα στη Κύστη για μεγάλο χρονικό διάστημα προκαλούν χρόνιο ερεθισμό της, δυσπλασία, και σε κάποιες σπάνιες περιπτώσεις Καρκίνο της Ουροδόχου Κύστης.\nΟυρολιθίαση – Θεραπεία\nΗ ανεύρεση λίθου στο Ουροποιητικό Σύστημα δεν σημαίνει απαραίτητα και ανάγκη για την θεραπεία της λιθίασης. Σε κάποιες περιπτώσεις ενδείκνυται μια περίοδος απλής παρακολούθησης, ιδιαίτερα αν ο λίθος δεν δημιουργεί προβλήματα. Το αν ο Ουρολόγος θα πρέπει να παρέμβει ή όχι εξαρτάται από μια σειρά παραγόντων όπως η θέση της πέτρας , το μέγεθός της, αν προκαλεί συμπτώματα, το χρονικό διάστημα που βρίσκεται στο Ουροποιητικό σύστημα, η ηλικία του ασθενούς, και η ταυτόχρονη παρουσία άλλων νοσημάτων.\nΗ Εξωσωματική Λιθοτριψία ( ESWL ) πρωτοπαρουσιάστηκε στις αρχές της δεκαετίας του 1980 και έφερε επανάσταση στη θεραπεία των Νεφρικών λίθων. Πάνω από το 90% των λίθων του Νεφρού αντιμετωπίζεται σήμερα με αυτή τη μέθοδο. Σε περιπτώσεις μεγάλων λίθων ( πάνω από 2 εκ. ) η χειρουργική μέθοδος εκλογής είναι η διαδερμική Νεφρολιθοτριψία ( PCNL ). Εναλλακτική μέθοδος κατακερματισμού των λίθων στο Νεφρό είναι η χρήση laser μέσω εύκαμπτου ουρητηροσκοπίου. Η μέθοδος όμως αυτή είναι αρκετά ακριβή και προσφέρεται μόνο σε εξειδικευμένα κέντρα. Η κλασσική ανοικτή χειρουργική για την αφαίρεση των Νεφρικών λίθων έχει πλέον σχεδόν εγκαταληφθεί αφού με τις σύγχρονες ενδοσκοπικές μεθόδους και την PCNL αντιμετωπίζεται σχεδόν το σύνολο των περιστατικών.\nΗ πλειοψηφία των λίθων του Ουρητήρα όταν έχουν μικρό σχετικά μέγεθος ( μέχρι 5-6 mm ), έχουν υψηλές πιθανότητες να αποβληθούν αυτόματα, δηλαδή να περάσουν από τον ουρητήρα στην Ουροδόχο Κύστη και μετά ο Ασθενής να τις ουρήσει. Σε αυτό βοηθούν τα αντιφλεγμονώδη φάρμακα μειώνοντας το οίδημα στον Ουρητήρα, καθώς και οι a-blockers οι οποίοι βοηθούν στη χαλάρωση των μυϊκών ινών του ουρητήρα με συνέπεια την πιο εύκολη κάθοδο των λίθων. Μεγάλη σημασία έχει η αυξημένη κατανάλωση υγρών η οποία με την αυξημένη διούρηση που προκαλεί βοηθά στην αποβολή των λίθων, καθώς και η έντονη σωματική δραστηριότητα όπως περπάτημα, κολύμβηση, τρέξιμο.\nΓια τις περιπτώσεις όπου είναι αδύνατη η αυτόματη αποβολή των λίθων επιλέγουμε τη χειρουργική αντιμετώπιση.\nΗ μέθοδος εκλογής για την χειρουργική αντιμετώπιση των λίθων του Ουρητήρα είναι η Ουρητηροσκόπηση με χρήση Laser. Η μέθοδος αυτή είναι εξαιρετικά αποτελεσματική με πολύ υψηλά ποσοστά αφαίρεσης του λίθου σε μία συνεδρία. Σε περιπτώσεις μεγάλων λίθων ή πολλαπλών λίθων μπορεί να απαιτηθεί και δεύτερη συνεδρία Laser.\nΌταν ο λίθος έχει ενσφηνωθεί στον Ουρητήρα δημιουργώντας απόφραξη, Υδρονέφρωση και Κωλικούς είναι προτιμότερο κάποιες φορές να προηγείται της επέμβασης η τοποθέτηση Pig Tail ( stent ). Το Pig Tail είναι ένα λεπτό σωληνάκι που τοποθετείται κατά μήκος του Ουρητήρα. Το άνω άκρο του τοποθετείται στην πύελο του Νεφρού, ενώ το κάτω άκρο του τοποθετείται εντός της Κύστεως. Το σωληνάκι αυτό παρακάμπτει την απόφραξη ( την πέτρα ), βοηθώντας στην αποσυμφόρηση του Νεφρού και στην αποκατάσταση της ροής των Ούρων από το Νεφρό στην Κύστη. Αφού επιτευχθεί αυτό και βελτιωθούν τα συμπώματα του ασθενούς και η Νεφρική λειτουργία, τότε σε δεύτερο χρόνο γίνεται η Ουρητηροσκόπηση Laser.\nΥπάρχουν διάφορες μέθοδοι για την αφαίρεση των λίθων της Κύστης. Το ποια ακριβώς θα επιλεγεί εξαρτάται από το μέγεθος του Λίθου και την εμπειρία του Χειρουργού.\nΗ ενδοσκοπική αφαίρεση με τη χρήση του Μηχανικού Λιθοτρίπτη είναι από τις πιο συνηθισμένες με αρκετά καλά αποτελέσματα. Ενδοσκοπική αφαίρεση μπορεί επίσης να γίνει αφού πρώτα ο Λίθος θρυμματιστεί με χρήση ίνας Laser ή βαλλιστικού λιθοτρίπτη. Σε κάποιες σπάνιες περιπτώσεις, το μέγεθος της πέτρας είναι τόσο μεγάλο που είναι προτιμότερη η ανοιχτή χειρουργική μέθοδος.\nΟυρολιθίαση – Μέτρα Προφύλαξης\nΟι περισσότερες περιπτώσεις Ουρολιθίασης οφείλονται σε κάποιου είδους μεταβολική διαταραχή στον οργανισμό η οποία μπορεί να είναι μόνιμη ή παροδική. Ο Ουρολόγος σας, με βάση συγκεκριμένα κριτήρια, θα κρίνει αν και ποιες εξετάσεις θα πρέπει να γίνουν για να διαγνωσθεί μια τέτοια πιθανή διαταραχή.\nΗ βασική εξέταση αίματος πρέπει να ελέγχει τα εξής: ασβέστιο, ουρικό οξύ, κάλιο, νάτριο, ουρία, κρεατινίνη.\nΣε περίπτωση παθολογικής τιμής ασβεστίου ελέγχουμε την Παραθορμόνη ( PTH ).\nΣε ειδικές περιπτώσεις Ουρολιθίασης που υποτροπιάζει απαιτείται επιπλέον λιθιασικός μεταβολικός έλεγχος με τη μέτρηση Ούρων 24ώρου.\nΣε κάθε περίπτωση λιθίασης θα πρέπει να διενεργείται μια Γενική εξέταση Ούρων καθώς και Καλλιέργεια Ούρων για τον αποκλεισμό Ουρολοίμωξης.\nΥπάρχουν όμως Γενικές Οδηγίες που συμβάλουν στη πρόληψη των υποτροπών τις οποίες θα πρέπει να ακολουθεί κάθε λιθιασικός ασθενής:\nΠίνετε αρκετό νερό. Οι ασθενείς με λιθίαση Ουροποιητικού θα πρέπει να έχουν ως στόχο την αποβολή τουλάχιστον 2 – 2.5 λίτρα ούρων σε 24ωρη βάση. Αυτό σημαίνει ότι θα πρέπει να υπάρχει κατανάλωση τουλάχιστον 3 λίτρων υγρών κατά τους χειμερινούς μήνες. Το καλοκαίρι η ποσότητα υγρών που θα πρέπει να καταναλωθεί αυξάνεται κατά πολύ λόγω της αυξημένης εφίδρωσης. Επίσης, άτομα με αυξημένη σωματική δραστηριότητα ( εργάτες, αθλητές ), έχουν αυξημένες απαιτήσεις ενυδάτωσης. Η αυξημένη διούρηση αποτρέπει την συγκέντρωση και συσσωμάτωση των λιθιασικών κρυστάλλων αποτρέποντας έτσι τη δημιουργία λίθων.\nΠεριορίστε αισθητά την προσθήκη άλατος στις τροφές σας. Η μείωση πρόσληψης άλατος αποτρέπει τη δημιουργία λίθων ασβεστίου.\nΠεριορίστε την υπερβολική πρόσληψη ζωϊκών πρωτεϊνών, και κυρίως κόκκινου κρέατος. Η υπερβολική κατανάλωση ζωϊκών πρωτεϊνών προκαλεί αυξημένη αποβολή ασβεστίου και ουρικού οξέος στα ούρα, μειώνει το pH , και μειώνει τα κιτρικά των ούρων. Όλα τα παραπάνω συμβάλουν στο σχηματισμό λίθων.\nΚαταναλώνετε κανονικές ποσότητες ασβεστίου μέσω των γαλακτοκομικών προϊόντων. Σε αντίθεση με ότι συνιστούσαν οι γιατροί παλιότερα, τώρα γνωρίζουμε ότι η μειωμένη πρόσληψη ασβεστίου ευνοεί την δημιουργία λίθων οξαλικού ασβεστίου.\nΜικρές ποσότητες αλκοόλ δρουν προστατευτικά στη δημιουργία λίθων.\nVegetarian Δίαιτα. Υιοθετήστε όσο το δυνατόν διατροφή πλούσια σε λαχανικά.\nΟ φυσικός χυμός εσπεριδοειδών ( λεμόνι και πορτοκάλι ) δρα προστατευτικά, όχι όμως και το γκρεϊπφρουτ το οποίο αυξάνει τον κίνδυνο λιθίασης.\nΑποφύγετε τα αναψυκτικά τύπου κόλα.\nΕάν πάσχετε από λίθους οξαλικού ασβεστίου τότε θα πρέπει να ρυθμίζετε και την ποσότητα των οξαλικών που καταναλώνετε, αποφεύγοντας τις τροφές που είναι πολύ πλούσιες σε οξαλικά. Αυτές είναι: Σπανάκι, φράουλες, ξηροί καρποί, παντζάρια.\nΠροσπαθήστε να διατηρήσετε φυσιολογικό σωματικό βάρος, και να ασκείστε τακτικά. Η παχυσαρκία συμβάλει στη Νεφρολιθίαση και ειδικότερα στο σχηματισμό λίθων Ουρικού οξέος.\nΑν παίρνετε συμπληρώματα βιταμίνης C περιορίστε την ημερήσια πρόσληψη στα 500mg. Αν παίρνετε συμπληρώματα Ασβεστίου φροντίστε να τα παίρνετε μαζί με τα γεύματα γιατί δεσμεύουν τα οξαλικά των τροφών και μειώνουν την απέκκρισή τους στα ούρα, μειώνοντας έτσι τον κίνδυνο σχηματισμού λίθων.


«ΤΑΠΕΙΝΩΣΗ ΓΙΑ ΤΟ ΚΟΣΣΥΦΟΠΕΔΙΟ- ΟΙ ΠΟΛΙΤΕΣ ΠΗΓΑΙΝΟΥΝ ΝΑ ΕΜΒΟΛΙΑΣΘΟΥΝ ΣΤΗ ΣΕΡΒΙΑ!» - Active News\nYou are here: Home / ΔΙΕΘΝΗ / «ΤΑΠΕΙΝΩΣΗ ΓΙΑ ΤΟ ΚΟΣΣΥΦΟΠΕΔΙΟ- ΟΙ ΠΟΛΙΤΕΣ ΠΗΓΑΙΝΟΥΝ ΝΑ ΕΜΒΟΛΙΑΣΘΟΥΝ ΣΤΗ ΣΕΡΒΙΑ!»\nΟ δημοσιογράφος και πρώην βουλευτής, Μπεράτ Μπουζάλα, με ανοικτή επιστολή προς στην κυβέρνηση της Αλβανίας και στον νεοεκλεγέντα πρωθυπουργό ζητά να συμπεριλάβει τους πολίτες του Κοσόβου στο σχέδιο εμβολιασμού.\nΣτην ανοικτή επιστολή, που δημοσιεύτηκε στη σελίδα του στο Facebook, ο Μπουζάλα θεωρεί ταπείνωση για την κυβέρνηση του Κοσσυφοπεδίου να επιτρέπει στους πολίτες του να πηγαίνουν στη Σερβία για να εμβολιασθούν κατά του covid-19.\n«Γνωρίζω ότι η Αλβανία αντιμετωπίζει επίσης μεγάλη δυσκολία, αλλά είναι απολύτως ντροπή για το κράτος του Κοσσυφοπεδίου, χιλιάδες άνθρωποι να πηγαίνουν να εμβολιαστούν στη Σερβία, όπως συμβαίνει τώρα».\n«Δεν υπάρχει μεγαλύτερη ταπείνωση για το κράτος του Κοσσυφοπεδίου που επιτρέπει στους πολίτες της χώρας του να λαμβάνουν εμβόλια από την κυβέρνηση της Σερβίας».\nΟ Μπουζάλα επικρίνει την κυβέρνηση του Κοσσυφοπεδίου για αμέλεια προς τους πολίτες.\n«Αυτή τη στιγμή δεν έχουμε κυβέρνηση που να φροντίζει τους πολίτες. Η κυβέρνησή μας αντιμετωπίζει το λαό με απάθεια. Ο Αλμπίν Κούρτι δεν τον νοιάζει καν πώς ο Βούτσιτς μεριμνά για τους πολίτες του απ’ ότι αυτός».\nΓια τον Αλμπίν, είναι πολύ σημαντικό να κερδίσουμε μόνο τη μάχη με τον Βούτσιτς στην πρώτη τους συνάντηση στις Βρυξέλλες», έγραψε με καυστικό ύφος ο συντάκτης.\nTag εμβόλια ΚΟΣΣΥΦΟΠΕΔΙΟ. ΣΕΡΒΙΑ


ΝΑ ΜΕΤΑΦΡΑΣΤΟΥΝ ΤΑ ΘΡΗΣΚΕΥΤΙΚΑ ΒΙΒΛΙΑ ΣΤΑ ΠΟΜΑΚΙΚΑ ΚΑΙ ΤΑ ΕΛΛΗΝΙΚΑ. | Ζαγάλισα - Η Φωνή των Πομάκων της Θράκης\nΝΑ ΜΕΤΑΦΡΑΣΤΟΥΝ ΤΑ ΘΡΗΣΚΕΥΤΙΚΑ ΒΙΒΛΙΑ ΣΤΑ ΠΟΜΑΚΙΚΑ ΚΑΙ ΤΑ ΕΛΛΗΝΙΚΑ.\nΌταν ζεις στην Ελλάδα και είσαι μουσουλμανική μειονότητα, πρέπει τα ελληνικά σου να είναι καλύτερα και από αυτά των χριστιανών συμπολιτών σου.\nΕδώ υπάρχει ένα πρόβλημα και είναι σοβαρό. Στον Έλληνα πολίτη επιβάλλεται να μάθει μία γλώσσα που είναι ξένη στην ουσία. Ο μουσουλμάνος πολίτης πρέπει να μάθει την τουρκική γλώσσα, διότι το επιβάλλει το σύστημα που επικρατεί στην Ελληνική Θράκη μας.\nΤώρα, γιατί πρέπει να μάθει ο Πομάκος τα Τουρκικά; Θέλει δεν θέλει ένας Πομάκος, πρέπει να μάθει τα τουρκικά και δίπλα σ’ αυτά και τα αραβικά. Οι Πομάκοι είναι υποχρεωμένοι να ξέρουν από την γέννησή τους ξένες γλώσσες. Πέραν από τη μητρική, τα πομακικά και πέραν από τα ελληνικά, τη γλώσσα του κράτους τους, πρέπει να μάθουν τη θρησκευτική γλώσσα, δηλαδή τα αραβικά αλλά και μια ξένη γλώσσα, τα τουρκικά που τα επιβάλλουν με το ζόρι. Γιατί; Διότι το Κοράνιο είναι στα αραβικά και δεν υπάρχει σ’ αυτόν τον τόπο ένα βιβλίο εκπαιδευτικό ούτε στα πομάκικα, αλλά ούτε στα ελληνικά για το Ισλάμ. Επομένως, θέλει δεν θέλει ο Πομάκος πρέπει να είναι γνώστης των άλλων δύο γλωσσών, προκειμένου να μάθει το πιστεύω του.\nΜετανάστες μουσουλμάνοι πήγαν στην Γερμανία, στην Αγγλία, στη Γαλλία και οι χώρες αυτές φρόντισαν τα θρησκευτικά βιβλία να είναι στα Γερμανικά, στα Γαλλικά κλπ. Εμείς, εδώ και ένα αιώνα ως χώρα δεν μπορούμε να μεταφράσουμε και να εκτυπώσουμε για τους άλλους Έλληνες πολίτες που είναι αλλόθρησκοι αυτά τα δέκα βιβλία στα Ελληνικά. Τι περιμένουμε;\nΆρθρο του Μεχμέτ Ιμάμ\nΤεύχος 67. Ιούνιος - Ιούλιος 2013\nΤΟ ΜΕΓΑΛΟ ΨΕΜΑ ΚΑΙ Η ΑΠΟΚΑΛΥΨΗ ΤΗΣ ΑΛΗΘΕΙΑΣ! Ο ΜΟΥΣΤΑΦΑ ΚΕΜΑΛ ΔΕΝ ΓΕΝΝΗΘΗΚΕ ΣΤΗ ΘΕΣΣΑΛΟΝΙΚΗ (111,331)\nΑναφορικά με την «Τουρκική» σημαία! Ένα Βυζαντινό/χριστιανικό σύμβολο που «δανείστηκαν» οι Οθωμανοί (61,023)\nΗ ΔΥΣΤΥΧΙΑ ΝΑ ΕΙΣΑΙ ΤΟΥΡΚΟΣ (59,142)\nΑΠΟΚΑΛΥΨΗ! ΟΙ ΠΟΜΑΚΟΙ ΔΕΝ ΕΞΙΣΛΑΜΙΣΤΗΚΑΝ ΑΠΟ ΤΟΥΣ ΟΘΩΜΑΝΟΥΣ (58,491)\nΥπό διωγμόν η Πομακική γλώσσα, στο νοσοκομείο Κομοτηνής! (50,939)


Ορθόδοξα Θέματα: Μνήμη Γενοκτονίας των Ποντίων, Την πατρίδα μας θα την χάσουμε, αλλά πάλι θα την βρούμε…\nΟ ενταφιασμός μας δεν είναι τέλος, είναι αρχή. Κυοφορία είναι… προσμονή επερχόμενης άνοιξης… Προσδοκία ζωής αθανάτου! Τα δικά μας χώματα είναι ζυμωμένα με ουρανό. Είναι ραντισμένα με αγιασμό. Και γι’ αυτό δεν πέθαιναν τους ζωντανούς. Ζωντανεύουν τους νεκρούς. Φυτεύεις σπόρο και παίρνεις δέντρο! Δύει ένας και αναδύεται Έθνος! (της Μαρίας Μουρζά)\n“Θα σας κόψουμε τα κεφάλια, θα σας εξαφανίσουμε. Ή εμείς θα επιζήσουμε ή εσείς” δήλωνε ο Τούρκος πρωθυπουργός Σεφκέτ πασάς, τον Ιούλιο του 1909, στον μεγάλο πατριάρχη του Γένους, Ιωακείμ τον Γ’. Οι Γερμανοί, που πολλοί υποστηρίζουν πως ήταν οι ηθικοί αυτουργοί των εγκλημάτων, έβλεπαν τους Έλληνες και τους Αρμενίους ως φραγμό, εμπόδιο στα σχέδιά τους για οικονομική διείσδυση στην Ανατολή. Ο καθοδηγητής των Τούρκων στρατηγός Λίμαν Φον Σάντερς υποστήριζε τα εξής: “η Τουρκία δεν έχει ουδεμίαν ασφάλειαν ούτε δύναται να οργανωθεί ελευθέρως εις το μέλλον, λόγω της παρουσίας των Ελλήνων”. (“Πώς η Γερμανία κατέστρεψε τον Ελληνισμό της Μ. Ασίας”, Μ. Ροδά, εκδ. “Παρουσία”. Το βιβλίο γράφτηκε το 1916 και επανατυπώθηκε). Για να μην προκληθεί αντίδραση στον “πολιτισμένο” κόσμο προτείνει, ως “τελική λύση”, τον λευκό θάνατο, τις ατέλειωτες οδοιπορίες. “Σας διαβεβαιώνω ότι οι παγωνιές και το κρύο του χειμώνα, οι βροχές και η μεγάλη υγρασία, ο ήλιος και η τρομερή ζέστη του καλοκαιριού, οι αρρώστιες του εξανθηματικού τύφου και της χολέρας, οι κακουχίες και η ασιτία, θα φέρουν το ίδιο αποτέλεσμα, με τις σφαγές που λογαριάζετε να κάνετε εσείς”, δήλωνε στους Τούρκους ο Σάντερς.\nΑπό την στιγμή εκείνη (1914) ο Ελληνισμός δεν υπήρχε. Εκμεταλλευόμενοι και τον ρωσοτουρκικό πόλεμο οι Τούρκοι διατάζουν για δήθεν λόγους ασφαλείας την μεταφορά των χριστιανών του Πόντου στα ενδότερα. Αρχίζει πλέον απροκάλυπτα η εξόντωση. Οι άνδρες δολοφονούνται στα διαβόητα “Αμελέ Ταμπουρού”, στα τάγματα θανάτου και τα γυναικόπαιδα με την διαδικασία του “λευκού θανάτου”. 353.000 Πόντιοι πεθαίνουν από φρικτό θάνατο. Εκατοντάδες χιλιάδες οι μάρτυρες των μαρτυρίων του Ποντιακού Ελληνισμού. Αδυνατεί ο ανθρώπινος νους να συλλάβει την φρίκη.\nΕλάχιστα μόνο μπορούν να αναφερθούν στο παρόν αφιέρωμα… Ο Τοπάλ Οσμάν, ο πρώην αρχιχαμάλης του λιμανιού της Κερασούντας, ανέλαβε με τους Τσέτες του, ν’ αλλάξει δημογραφικά τον Πόντο, δηλαδή να εξαφανίσει το ελληνικό στοιχείο. Λήστευε, λεηλατούσε, σκότωνε και έκαιγε χωριά ολάκερα, με σκοπό να αναγκάσει τους υπολοίπους να φύγουν… Ο αρχιτσέτης, Τοπάλ Οσμάν, το μεγαλύτερο δολοφονικό εργαλείο του Κεμάλ στον Πόντο, ποτέ δεν τόλμησε να συγκρουστεί με Πόντιους αντάρτες. Έβγαζε το μένος του στα γυναικόπαιδα και τους γέρους…\nΠαρενθέτω στο σημείο αυτό μια συγκλονιστική επιστολή του Αλέξανδρου Ακριτίδη, εμπόρου από την Τραπεζούντα, ενός από τα θύματα του Εμίν Μπέη. Είναι αποκαλυπτική του ήθους, της αρχοντιάς, του πολιτισμού που κόμιζαν οι άνθρωποι που κατοικούσαν στα «κείθε του Αιγαίου», στην καλλίγονο Ιωνία, στον ανδρειωμένο Πόντο.\nΣήμερον ετελέσθη εν τη φυλακή λειτουργία και εκοινωνήσαμε όλοι περί τους 100 από διάφορα μέρη. Έχει αποφασισθεί ο διά κρεμάλας θάνατος. Αύριον θα πηγαίνουν οι 60, μεταξύ αυτών οι 5 Τραπεζούντιοι και θα γίνει ο δι’ αγχόνης θάνατος. Την Τρίτην δεν θα είμεθα εν ζωή, ο Θεός να μας αξιώσει τους ουρανούς και σε σας να δώσει ευλογίαν κα υπομονήν και άλλο κακόν να μην δοκιμάσετε. Όταν θα μάθετε το λυπηρόν γεγονός, να μη χαλάσετε τον κόσμον, να έχετε υπομονή. Τα παιδιά ας παίξουν κι ας χορέψουν. Ας σε βλέπω να κανονίσεις όλα όπως ξέρεις συ. Ο αγαπητός μου Θεόδωρος ας αναλαμβάνει πατρικά καθήκοντα και να μην αδικήσει κανένα από τα παιδιά, τον Γέργον να τελειώσει το σχολείον και να γίνει καλός πολίτης. Τον Γιάννην ας τον έχει μαζί του στη δουλειά. Από τα μικρά, τον Παναγιώτη να στείλεις στο σχολείον, την Βαλεντίνην να τη μάθεις ραπτικήν. Την Φωφών να μη χωρίζεσαι ενόσω ζεις. Εις τον Στάθιον τας ευχάς μου και την υποχρέωσιν όπως χωρίς αμοιβήν διεκπεραιώσει όλας τα οικογενειακάς μου υποθέσεις που θα του αναθέσητε. Ο παπα Συμεών ας με μνημονεύει ενόσω ζει. Να δώσεις 5 λίρες στην Φιλόπτωχον, 5 λίρες στην Μέριμναν, 5 λίρες στον Λυκαστή το σχολείον. Και ας με συγχωρέσουν όλοι οι αδερφοί μου, οι νυφάδες και όλοι οι συγγενείς και φίλοι. Αντίο, βαίνω προς τον πατέρα και συγχωρέσατέ μου.\n«Την πατρίδα μας θα την χάσουμε, αλλά πάλι θα την βρούμε… θα απελευθερωθούν τα χωριά μας και οι αλύτρωτες πατρίδες μας..»\nΠολύ σύντομα, οι προσευχές που γίνονται κάτω από την επιφάνεια της γης, θα γίνονται επάνω στην γη και τα κεράκια που ανάβονται κάτω, θα ανάβονται επάνω.(Ο Γέροντας αναφερόταν στους Έλληνες κρυπτοχριστιανούς της Τουρκίας). Θα τα δεις, παιδί μου. Πίστη και ελπίδα στο Θεό να υπάρχει και θα χαρούν πολλοί. Όλα αυτά θα γίνουν μέσα στα χρόνια αυτά. Έφτασε ο καιρός .(Λάμαρης Δημήτριος, Πάφος Κύπρου)\nΗ Κωνσταντινούπολη θα γίνει Ελληνική, και η Αγία Σοφία πάλι θα λειτουργήσει. Η Τουρκία θα διαλυθεί. Έτσι θα απελευθερωθούν τα χωριά μας και οι αλύτρωτες πατρίδες μας...\nΤι να πούμε, βρε παιδιά, όλα τα λένε και τα γράφουν τα βιβλία μας (της Εκκλησίας), αλλά ποιός τα διαβάζει; Ο κόσμος χαμπάρι δεν παίρνει. Κοιμάται με τα τσαρούχια!\nΑπολυτίκιον των Ποντίων Νεομαρτύρων – 19 Μαΐου, (Δρ. Χ.Μ. Μπούσια)\nΑνωνύμων μαρτύρων Ποντίων σύλλογον των εν εσχάτοις τοις χρόνοις αποκτανθέντων χέρσι μιαιφόνοις των υιών της Άγαρ μέλψωμεν κράζοντες• νέοι αθληται, τοις ικέταις τοις υμών βραβεύσατε ουρανόθεν χαράν και δύναμιν τρώσαι εχθρών απίστων άπαν φρύαγμα.\nΩς έχοντες παρρησίαν, άγιοι, Τραπεζούντος, Αμασείας, Σινώπης, Αργυρουπόλεως τε Κοτυώρων και των περάτων του Πόντου ανώνυμοι, τον Λυτρωτήν υπέρ ημών μη ελλίπητε καθικετεύοντες.\nΑδελφούς κεκρυμμένους δια φόβον τυράννων εχθρών της πίστεως ημών τους εν τω Πόντω δεσμά τα της δουλείας χαλεπώς υπομείναντας, του Σουμελά θαυμαστή, επίβλεψον, Παρθένε.\nΤουρκία σε Ελλάδα: «Θα θέσουμε θέμα ΚΥΡΙΑΡΧΙΑΣ αν δεν αποστρατιωτικοποιηθούν τα νησιά! Δεν μπλοφάρουμε»


Χαλβάς στο πι και φι! - Φυσικά εκ φύσεως\nΧαλβάς στο πι και φι!\nΤο γλυκάκι σας το θέλετε είτε είναι σαρακοστή είτε όχι. Τι καλύτερο και πιο νόστιμο, λοιπόν, από έναν απλό σιμιγδαλένιο χαλβά φτιαγμένο από τα χεράκια σας. Δείτε πώς θα τον φτιάξετε\nβήμα-βήμα και κάντε τους φίλους και τους συγγενείς σας να παραμιλάνε.\nΞεκινήστε βάζοντας σε μια κατσαρόλα το λάδι. Αφού το αφήσετε να ζεσταθεί, ρίξτε το σιμιγδάλι και αρχίστε να ανακατεύετε γρήγορα.\nΌσο πιο πολύ ζεσταίνεται η κατσαρόλα τόσο πιο γρήγορα θα πρέπει να ανακατεύετε. Δεν θέλετε το σιμιγδάλι σας να γίνει μαύρο. Όταν πάρει ένα σκούρο χρώμα, βγάλτε το από τη φωτιά.\nΣε μια άλλη κατσαρόλα βάλτε το νερό με τη ζάχαρη και προσθέστε και ένα ξυλαράκι κανέλας. Αφήστε τα να βράσουν ανακατεύοντας συχνά.\nΌταν το σιρόπι σας είναι έτοιμο, βάλτε και πάλι την κατσαρόλα με το σιμιγδάλι στη φωτιά και όταν ζεσταθεί αρκετά αρχίστε να ρίχνετε σιγά-σιγά το σιρόπι.\nΑνακατέψτε πολύ καλά καθώς θέλετε να πιει το σιμιγδάλι όλο το νερό με τη ζάχαρη.\nΟ χαλβάς σας είναι έτοιμος όταν διαπιστώσετε πως το μείγμα ξεκολλάει από τα τοιχώματα της κατσαρόλας.\nΒάλτε τον χαλβά σας σε μια φόρμα για να του δώσετε ένα όμορφο σχήμα.\nΒάλτε τον σε μια φόρμα για να είναι ευπαρουσίαστος και γυρίστε τον ανάποδα. Είναι πανέτοιμος για φάγωμα.


Όλες οι συνταγές Αγίου Βαλεντίνου Γλυκά - Κυρίως πιάτο - Ορεκτικά / Συνοδευτικά - Ποτά / Ροφήματα - Σαλάτες\nBicolor rose της thomaei\n05.12.13 5 (3)\nΠολυ όμορφα ζυμαρένια τριαντάφυλλα!!\nCake Pops τριαντάφυλλα\n03.02.12 5 (4)\nΔροσερό, γρήγορο, νοστιμότατο, εύκολο γλυκό ειδικό για τις μέρες του Αγίου Βαλεντίνου.\nChocolate and red fruit gateau\n18.06.09 4.8571 (7)\n04.02.12 5 (1)\nΕπειδή η ζύμη όταν ψηθεί φουσκώνει, προτίμησα να φτιάξω λεπτές τις καρδούλες ώστε να διατηρήσουν το σχήμα τους και κατά συνέπεια αντί να τις μοιράσω για να βάλω τη κρέμα τις έβαλα ανά δύο με την κρέμα στη μέση.\nFondue (φοντύ) σοκολάτας με φρούτα\n01.12.12 Ο χρόνος για την προετοιμασία είναι 30 λεπτάκια.\nFondue με τυρί Vacherin\n19.06.08 5 (4)\nΕάν δεν έχετε δοκιμάσει ποτέ το τυρί Vacherin και μάλιστα λιωμένο σε 'fondue', διαβάστε τη συνέχεια και θα μάθετε πώς να ετοιμάζετε ένα από τα ευκολότερα (αλλά και γευστικότερα) πιάτα της Ελβετικής κουζίνας. Και με επιτυχία. Γιατί συχνά, όχι μόνον καταστρέφουμε νόστιμα και ακριβά υλικά, αλλά ούτε που καταλαβαίνουμε τι συνέβη και απέτυχε η...\nRed velvet brownies με τυρί\n05.11.15 Τα red velvet μπράουνις είναι μία υπέροχη συνταγή για κεράσματα και όχι μόνο! Μικρές, κόκκινες, λαχταριστές μπουκίτσες που θα σας ξετρελάνουν τόσο σε εμφάνιση όσο και σε γεύση!\n01.02.13 Το γνωστό αμερικάνικο κέικ, κόκκινο λαμπερο εσωτερικό που κάνει αντίθεση με το άσπρο της καρύδας.\n12.02.16 Το Red Velvet Cake είναι μια "Αμερικανιά". Πρόκειται για ένα κέικ αφράτο, με κόκκινο χρώμα ζαχαροπλαστικής και κρέμα τυριού. Είναι ιδανικό για την ημέρα του Αγίου Βαλεντίνου!\nRed velvet cakes με φυσικό κόκκινο χρώμα\n30.04.13 Κέικ και μαφινάκια με φυσικό κόκκινο χρώμα με... παντζάρια! Πεντανόστιμα και αφράτα.\n18.11.10 4.7222 (18)\nΕίναι κόκκινα, είναι νόστιμα, είναι όμορφα και μπορούν να στολίσουν το Χριστουγεννιάτικο σας τραπέζι!!!!\n11.02.16 5 (2)\nΤο φαντασμαγορικό Red Velvet Kέικ αποτελείται από ζύμη κέικ που ετοιμάζεται και ψήνεται σε τρία μέρη κι ένα πλούσιο και πεντανόστιμο γλάσο τυριού που προσθέτει υφή και νοστιμιά.\nRisotto με παντζάρια. Απολαυστικό και... ρουμπινί!!\n19.07.15 5 (2)\nΜία τελευταία ανάρτηση της Sitronella για ένα “Ριζότο με ροδάκινα” κτύπησε το καμπανάκι του κινδύνου. Όταν το δοκίμασα, η ανησυχία μου έγινε ακόμη πιο έντονη… “Ετούτη εδώ, έτσι όπως πάει, θα μας αφήσει πίσω στο μόνο πράγμα που δεν μένουμε μετεξεταστέοι…”. Πολύ νόστιμο risotto, πιάτο προορισμένο για new entry καλοκαιρινή ατραξιόν στο μενού...\nRisotto με σαμπάνια και γαρίδες\n29.12.10 4.9 (10)\nΘέλω με αυτή τη συνταγή να ευχηθώ σε όλες και όλους που με οποιονδήποτε τρόπο περνούν κάποιες ώρες, λίγες ή πολλές, εδώ μέσα, μία χαρούμενη καινούργια χρονιά, ασφυκτικά γεμάτη υγεία, με πελάγη ολόκληρα ευτυχίας, με πολλά καντάρια επιτυχίες, και περίσσια τύχη. Για εσάς τους ίδιους και για τις οικογένειές σας\nΚαι σκέφθηκα να το κάνω ...\nWhite Forest σε ποτήρι\n17.02.13 Μια παραλλαγή της μπλακ φόρεστ (white forest) σε ποτήρι του Παρλιάρου.\nΑγγουράκι γεμιστό και μυρωδάτο\n17.12.12 5 (1)\nΈνα πολύ νόστιμο, εύκολο ορεκτικό, δροσερό και ευπαρουσίαστο!\nΑκατέργαστη νοστιμιά: Μανιτάρια και ρόκα σε σαλάτα\n13.10.10 4.9545 (22)\nΥπάρχουν μερικά πιάτα που “σε κερδίζουν” επειδή καταφέρνουν να παρουσιάσουν μία ενδιαφέρουσα γευστική εκδοχή και ταυτόχρονα να απαιτούν ελάχιστη επεξεργασία των υλικών τους.\nΚυριότερος εκπρόσωπος αυτής της κατηγορίας είναι οι ωμές σαλάτες. Φρέσκα υλικά, γεύσεις που η κάθε μία από μόνη της θα μπορούσε να ικανοποιήσει και τους πιο απαιτητι...\n22.10.08 4.75 (8)\nΠρέπει να την δοκιμάσετε. Μία από τις ωραιότερες σαλάτες.\nΑυγά με καρδιά\n13.03.16 5 (2)\nΟ Βαλεντίνος άργησε ένα μήνα!


Το συγκεκριμένο προσωπικό θα απασχοληθεί για 6,5 μήνες. Τα τυπικά προσόντα και τα καθήκοντα του προσωπικού που θα προσληφθεί, θα καθοριστούν από τις αρμόδιες υπηρεσίες του ΥΠΑΙΘ.\nΟι Φορείς Επίβλεψης ορίζονται σύμφωνα με το >>>. Ν 4152/2013 και την υπ’ αρ. 324641/Οικ31574/26-8-2013 Κ.Υ.Α και έχουν την αρμοδιότητα για την πρόσληψη και απασχόληση του προσωπικού, καθώς και για την πιστοποίηση της απασχόλησής τους, προκειμένου να καταβληθεί το μισθολογικό και μη μισθολογικό–ασφαλιστικό κόστος από τον ΟΑΕΔ.\n« Προηγούμενο Εγκύκλιος Αναπληρωτών 2013 – 2014 ( όλα τα αρχεία )\nΕπόμενο » Οι Αιτήσεις πρόσληψης αναπληρωτών 2016